Tužni Partizan... - Sportske.net\nKako se sve okrenulo u samo nekoliko meseci. Od ekipe koja je dominirala i u Evrokupu i ABA ligi, do ovoga što se moglo videti večeras.\nPoluvreme - Šta se dešava sa Partizanom?! (TVITOVI)''BUM'' - Iz Partizana u Jutu!?Partizan – Posle Turaka još jedan debitant, ali kakav!Šćepanović pred Burž: "Imamo probleme, ali idemo na pobedu!"Dangubić realan nakon Cedevita Olimpije: "Kvalitetan rival se ne dobija u prvom poluvremenu!"\nKošarkaši Partizana ponovo su razočarali svoje navijače.\nCrno-beli su večeras prikazali jednu od najslabijih partija od početka sezone i upisali treći poraz u prvih pet kola Grupe A Evrokupa.\nBolji od ekipe Vlada Šćepanovića večeras je bio francuski Burž, koji je u Hali sportova ''Ranko Žeravica'' na Novom Beogradu na kraju slavio rezultatom 89-76.\nTreba podsetiti da je Partizan i dalje bez povređenih Ognjena Jaramaza i Vila Mozlija, uz hendikep i u stručnom štabu, s obzirom da nije bilo Šćepanovićevih pomoćnika Mijatovića i Matovića koji su testirani na koronavirus i čekaju rezultate. Ipak, sve to ne može da bude opravdanje za ono što je Partizan prikazao u drugoj četvrtini, koja je bila i ključna za ishod ovog meča.\nSamo u tom delu igre crno-beli su dozvolili sebi da prime čak 35 poena i u tom periodu gosti su stekli čak 17 poena prednosti, pa se na poluvreme otišlo rezultatom 57:40 u korist Burža!\nIspostavilo se da je to bila prevelika razlika, Partizan je u nastavku pokušao da uhvati priključak i eventualno napravi veliki preokret, ali najviše što je Šćepanovićev tim uspeo je prilazak na 11 poena zaostatka početkom poslednje četvrtine, pa je bilo kakva neizvesnost do kraja izostala.\nEkipi Burža je ovo druga pobeda u samo tri odigrane utakmice u ovoj grupi, s obzirom da je prethodnih dvadesetak dana bila u izolaciji zbog koronvirusa. Ipak, to im nije smetalo da večeras očitaju lekciju crno-belima\nPelos sa 28 (7 skokova) i nekadašnji košarkaš crno-belih Danilo Anđušić sa 23 poena zatrpavali su koš Partizana i najzaslužniji su za ovakav epilog. Uz njih, dvocifren i Alen Omić sa deset poena, od toga osam u prvoj četvrtini.\nU Partizanu Gordić 15, Pejdž 14 poena, a Mika se zaustavio na 12 i četiri skoka, dok je Miler-Mekintajer meč završio sa 10 poena, četiri asistencije i tri skoka.


Henkok zabrinut zbog drugog talasa COVID-19 - Sandžak Haber - Sandžačke Internet Novine\nNaslovna COVID 19 Henkok zabrinut zbog drugog talasa COVID-19\nHenkok zabrinut zbog drugog talasa COVID-19\nLONDON – Britanski ministar zdravlja Met Henkok danas je izrazio zabrinutost zbog drugog talasa zaraze korona virusom u Evropi, ističući da vlada njegove zemlje neće oklevati da ponovo uvede mere karantina ukoliko to bude potrebno.\nVelika Britanija je prošle sedmice ponovo uvela 14-dnevni karantin za ljude koji se vraćaju iz Španije, a Henkok je, kako navodi Rojters, upozorio da je broj zaraženih korona virusom u porastu u nekim drugim evropskim zemljama koje britanska vlada i dalje smatra bezbednim, ali nije precizirao o kojim državama je reč.\n“U značajnoj meri smo zabrinuti zbog drugog talasa koji stiže preko Evrope, i ne radi se samo o Španiji… već postoje i druge zemlje u kojima je broj slučajeva u porastu”, rekao je Henkok u intervjuu za “Skaj njuz”.\n“Apsolutno smo odlučni u tome da učinimo sve što je moguće da bismo svoju zemlju održali bezbednom”, rekao je britanski ministar, koji je takođe izjavio da nadležni u Velikoj Britaniji rade na mogućnosti da se trajanje karantina za povratnike iz Španije skrati, ali da promena na tom planu u narednih nekoliko dana ipak neće biti.\nPrethodni tekstOBJAVLjEN KALENDAR ZA NAREDNU ŠKOLSKU GODINU: Časovi počinju 1. septembra, modeli nastave zavisiće od škole\nSledeći tekst Sazdanović: Potrebna discipilina, treći talas na jesen


Jul 05, 2021 10:02\nTalas migracije prema Evropi će rasti do 2030. godine, prognozira studija bečkog Instituta za uporđivanje međunarodnih privreda.\nI u slučaju pozitivnog ekonomskog razvoja u Africi i na Bliskom istoku Institut za uporđivanje međunarodnih privreda očekuje da će u narednih 10 godina oko 2,9 miliona ljudi iz tih regiona krenuti ka Evropi.\nAko bi se olabavila politika imigracije moglo bi u Evropu doći i do oko 4,7 miliona ljudi.\nNakon pada broja migranata zbog pandemije korona virusa, kada se broj molbi za dobijanje azila u EU smanjio za jednu trećinu, ponovo rastu brojevi i to pre svega iz Afrike.\nRazlozi zbog kojih se upućuju na put ka Evropi, prema Institutu za uporđivanje međunarodnih privreda je veliki razdor, koji i dalje raste, po pitanju blagostanja, ali i zbog ratova, te i posledica klimatskih promena.\nKlimatske promene, smatraju u studiji, biće u budućnosti sve važniji faktor, posebno za ljude u Africi.\nAko dođe do rastuće političke nestabilnosti i još većih posledica klimatskih promena u zemljama porekla Institut za uporđivanje međunarodnih privreda očekuje da bi broj migranata koji bi krenuli ka Evropi mogao narasti na oko četiri miliona, nezavisno od toga da li će politika prijema biti restriktivna ili ne.\nInstitut za uporđivanje međunarodnih privreda ukazuje i da stanovništvo Evrope stari i da će se nedostatak radne snage u mnogim državama, što je već sada problem, narednih godina intenzivirati.\nNa osnovu prognoza Institut za uporđivanje međunarodnih privreda preporučuje EU tesno partnerstvo sa afričkim zemljama u cilju upravljanja migracijom i stvaranja legalnih puteva migracije.\nNa taj ančin bi privrede EU dobile radnu snagu koja im treba, a kontrolisana migracija ne bi preopteretila stanovništvo.\nLjudi iz Afrike i sa Bliskog istoka moraju dobiti šansu da se dalje obrazuju u Evropi, kako bi posle određenog vremena mogli da se vrate i podstaknu privredu u domovini.\nTakođe Institut za uporđivanje međunarodnih privreda zahteva i olakšice u transferu novca.\nPored toga Institut za uporđivanje međunarodnih privreda smatra da bi EU trebalo da se uloži više novca u uslove života izbeglica nadomak konfliktnim regionima.


Vojislav Koštunica u Smederevu – Semendria\nVojislav Koštunica u Smederevu\n06. april 2012. DRUŠTVO – Izvor: Agencija Tanjug – Lider DSS Vojislav Koštunica izjavio da predstojeći izbori određuju budućnost i sudbinu Srbije i da su najsudbonosniji od svih do sada. On kaže da su pred Srbijom dva puta – jedan koji vodi ka EU i “koji interese Srbije podređuje tuđim interesima i ucenama” i drugi koji je sadržan u tome da se Srbija okrene sebi i svojim interesima.\nKandidat za predsednika i lider DS S Vojislav Koštunica poručio je juče u Smederevu da su izbori 6. maja najsudbonosniji do sada, jer se na njima odlučuje o putu kojim će zemlja ići u buduhcnosti i pozvao pristalice da glasaju za DS S i njega kao kandidata za predsednika Srbije kako bi obezbedili političku, ekonomsku i vojnu neutralnost Srbije.\n“Izbori su pred nama, ali nisu to samo obični izbori, već izbori koji određuju budućnost i sudbinu Srbije, najsudbonosniji od svih do sada… Na te izbore izlazi DS S, izlazi u gradu Smederevu, izlazi na parlamentarne izbore i predsedničke sa mnom kao kandidatom”, rekao je Koštunica na predizbornoj konvenciji DS S u smederevskom Centru za kulturu.\nPred Srbijom se, istakao je, nalaze dva puta – jedan koji vodi ka EU i “koji interese Srbije podređuje tuđim interesima i ucenama” i drugi koji je sadržan u tome da se Srbija okrene sebi i svojim interesima, prekine integracije u EU i bude slobodna i suverena država.\n“Jedini put je politička neutralnost. To je jedina prava politika, to je ono što Srbiji treba da je izvuče iz propadanja, urušavanja i ekonomske krize”, rekao je Koštunica.\nOn je naveo da je put Srbije ka EU pogrešan i da se zemlja od njega mora “okrenuti i pobeći, jer je potpisivanjem Sporazuma o stabilizaciji i pridruživanju i dobijanjem statusa kandidata više izgubila nego što je dobila”.\nPristalicama u Smederavu se obratio i potrepdesnik DS S Nenad Popović koji je istako da ta stranka jedina na izborima nastupa sa dva konkretna pograma – političkim i ekonomskim i da su oni sadržani u neutralnosti sa jedne, i zapošljavanju u razvoju domaće privrede sa druge strane.\nPoslanik DS S MIloš Aligrudić pozvao je građane da na Ðurđevdan glasaju za DS S i da animiraju svoje rođake i prijatelje da isto to učine.\n“Na Ðurđevdan treba da se dogodi nešto veoma vazno, da mi i naši prijtelji, rođaci i kumovi izađu na birališta i reše veliki problem Srbije izborom DS S na svim nivoima i Vojislava Koštunice za predsednika”, poručio je Aligrudić.\nKonvencija je počela uz zvuke himne Srbije “Bože pravde”, a završena je odom “Vostani Serbije”.\n« PUPS i SNS zajedno na lokalnim izborima\nU subotu FK Smederevo igra sa OFK Beogradom »


Otvoreni Parlament | Zakon o sprečavanju pranja novca i finansiranja terorizma\nDirektiva 2015/849 Evropskog parlamenta i Saveta od 20. 05. 2015. godine i Uredba 2015/847 Evropskog parlamenta i Savetaod 20.05. 2015. godine\n29. sednica Odbora za evropske integracije\n53. sednica Odbora za ustavna pitanja i zakonodavstvo\nPod pranjem novca podrazumeva se proces prikrivanja nezakonitog porekla novca ili imovine stečenih krivičnim delom, dok je finansiranje terorizma prikupljanje i distribucija sredstava sa namerom da se iskoriste za vršenje terorističkih akata kao i za finansiranje aktivnosti terorističkih organizacija ili individualnih terorista.\nObveznici ovog predloga zakona su predstavnici finansijskog i nefinansijskog sektora koji su dužni da primenjuju propise za sprečavanje pranja novca i finansiranja terorizma (banke, osiguravajuća društva, revizori, poreski savetnici, pošta, advokati, javni beležnici i dr. ).\nZbog postojanja rizika da će stranke zloupotrebiti poslovni odnos ili transakciju za pranje novca/ finansiranje terorizma, obveznici su dužni da izrade i redovno ažuriraju analizu rizika od pranja novca i finansiranja terorizma.\nPredlogom zakona predviđeno je da analiza obavezno sadrži analizu rizika u odnosu na celokupno posovanje obveznika, kojom obveznik vrši procenu sopstvene ranjivost od zloupotrebe za pranje novca i finansiranja terorizma. Pored toga, analizom obveznici ocenjuju koliki rizik od mogućih zloupotreba predstavlja svaka vrsta stranke, poslovni odnos, usluga koju obveznik pruža u okviru svoje delatnosti ili transakcija i na osnovu te procene svrastavaju stranke u kategorije niskog/srednjeg/visokog rizika.\nPredlogom zakona predviđeno je da su obveznici pri uspostavljanju poslovnog odnosa ili pre,u toku i nakon vršenja transakcije dužni da izvršavaju zadatke u vezi sa sprečavanjem i otkrivanjem pranja novca i finansiranja terorizma.\nMere poznavanja i praćenja stranke obuhvataju:\n-\tIdentifikaciju stranke ;\n-\tProveru identiteta,\n-\tUtvrđenje identiteta stvarnog vlasnika ,\n-\tPribavljanje i procenu verodostojnosti informacija koje klijent dostavlja o svrsi i nameni određenog poslovnog odnosa/transakcije i poreklu svoje imovine i\n-\tPraćenje poslovanja klijenta.\nNovina predviđena predlogom zakona je uvođenje definicije “trasta” u nacionalno zakonodavstvo, što je od posebnog značaja prilikom utvrđivanja stvarnog vlasnika stranke. Naime, iako je trast pravna institucija koju ne poznaje naš pravni sistem, postoji mogućnost da se trast javi u vlasničkoj strukturi stranke, što može otvoriti mogućnost za zloupotrebe sistema za pranje novca ili finansiranje terorizma. Predlogom zakona trast je definisan kao lice stranog prava koje osnivač uspostavlja a koje poverava imovinu na raspolaganje i upravljanje povereniku u korist trećeg lica (korisnika). Specifičnosti ovog instituta ogledaju se u tome što imovina nije deo imovine osnivača trasta; pravo svojine na imovini trasta ima poverenik koji imovinu drži, koristi i njome raspolaže u korist korisnika ili osnivača, a u skladu sa uslovima trasta dok je korisnik fizičko lice ili čijem interesu je lice stranog prava osnovano ili posluje, i to bez obzira na to da li je to lice određeno ili odredivo.\nOve radnje i mere preduzimeju se pri uspostavljanju poslovnog odnosa sa strankom, pri vršenju onih transakcija koje iznose ili prelaze vrednost od 15.000 evra u dinarskoj protivvrednosti (računajući i povezane transakcije) u slučaju kada poslovni odnos nije uspostavljen ,kao i pri vršenju elektronskih transfera u slučaju kada poslovni odnos nije uspostavljen Ovo znači da ako se transakcija koja iznosi ili prelazi 15.000 evra u dinarskoj protivvrednosti izvrši na osnovu prethodno uspostavljenog poslovnog odnosa (npr. otvorenog računa), ne vrše se sve radnje i mere poznavanja i praćenja stranke.\nPredlogom zakona proširuje se obaveza vršenja radnji i mera poznavanja i praćenja stranke i na slučajeve kada u vezi sa transakcijom ili strankom postoje razlozi za sumnju u pranje novca i finansiranje terorizma, bez obzira na vrednost transakcije, kao i na slučajeve kada postoji sumnja u istinitost ili verodostojnost prethodno pribavljenih podataka o stranci ili pravom vlasniku stranke.\nDodatno, izričito se zabranjuje uspostavljanje poslovnog odnosa /vršenje transakcije ako obveznik pri vršenju radnji i mera poznavanja i praćenja stranke ne može da preduzme neku od predviđenih radnji.\nPredlog zakona predviđa slučajeve kada je osim osnovnih radnji poznavanja i praćenja obveznik dužan vršiti i pojačane mere:\n-\tkod uspostavljanja korespodentskog odnosa sa bankom ili drugom sličnom institucijom sa sedištem u u stranoj državi,\n-\tkod uspostavljanja poslovnog odnosa ili vršenja transakcije sa strankom koja je strani funkcioner,\n-\tkada stranka nije fizički prisutna pri utvrđivanju i proveri identiteta,\n-\tkod primene novih tehnoloških dostignuća,\n-\tkada je stranka ili pravno lice koje se javlja u vlasničkoj strukturi stranke of-šor pravno lice,\n-\tkod uspostavljanja poslovnog odnosa ili vršenja transakcije sa strankom iz države koja ima strateške nedostatke u sistemu sprečavanja pranja novca i finansiranja terorizma.\nPredlogom zakona predviđena je obaveza obveznika da odredi ovlašćeno lice za vršenje radnji i mera za sprečavanje i otkrivanje pranja novca i finansiranja terorizma. Takođe, precizno su određeni uslovi koje ovo lice mora ispunjavati, obaveze obveznika u odnosu na ovlašćeno lice, obaveza stručnog obrazovanje i osposobljavanja zaposlenih koji obavljaju poslove sprečavanja pranja novca i finansiranja terorizma i postupak unutrašnje kontrole. Propisano je da ovlašćeno lice samostalno vrši zadatke i neposredno odgovara najvišem rukovodstvu. Novina predviđena predlogom zakona je obaveza obveznika da organizuje nezavisnu internu reviziju u čijem delokrugu je redovna procena adekvatnosti, pouzdanosti i efikasnosti sistema upravljanja rizikom od pranja novca i finansiranja terorizma.\nPredlogom zakona na poseban način definisane su obaveze koje u svojstvu ubveznika ovog zakona imaju advokati i javni beležnici.\nOrgani nadležni za vršenje nadzora (Uprava, NBS, KHV i dr.) izrađuju liste indikatora za prepoznavanje sumnjivih lica i transakcija koja se objavljuje na veb sajtu Uprave. Listu indikatora dužni su sastaviti i sami obveznici, s tim da u nju moraju uključiti i indikatore prepoznate od strane nadležnih organa. Pri izradi liste obveznici naročito vode računa o složenosti, obimu, ekonomskoj/pravnoj opravdanosti transakcija i sl. Svrha sastavljanja liste jeste pomoć obveznicima u prepoznavanju stranaka i transakcija u vezi sa kojima postoje osnovi sumnje u pranje novca i finansiranje terorizma.\nPredlogom zakona predviđeno je da, u cilju ostvarivanja saradnje nadležnih organa, Vlada obrazuje Koordinaciono telo koje predlaže Vladi mere za unapređenje sistema za borbu protiv pranja novca i finansiranja terorizma, rukovodi postupkom izrade nacionalne procene rizika od pranja novca i finansiranja terorizma, rukovodi postupkom donošenja i sprovođena aktivnosti koje su srazmerne utvrđenim rizicima.\nTakođe, predviđeno je da se najmanje jednom u tri godine vrši procena rizika na nacionalnom nivou dok se analiza efikasnosti i delotvornosti sistema za sprečavanje i otkrivanje pranja novca i finansiranja terorizma vrši na godišnjem nivou.\nPostupak analize sprovodi se tako što Uprava ove potrebe prikuplja evidencije o licima i transakcijama koji su prijavljeni Upravi, evidencije o nalozima za privremeno obustavljanje transakcija i dr. Nadležni državni organi u sistemu borbe protiv pranja novca i finansiranja terorizma obavezani su da podatke o poslovima, merama i radnjama koje preduzimaju u cilju otkrivanja i sprečavanja pranja novca i finansiranja terorizma redovno dostavljaju Upravi. Pored toga, predlogom zakona propisana je i obaveza organa nadležnih za vršenje nadzora ( NBS KHV i dr.), MUP-a, Ministarstva pravde, javnih tužilaštava i sudova da Upravi redovno dostavljaju podatke o postupcima u vezi sa prekršajima, privrednim prestupima i krivičnim delima koji se odnose na pranje novca i finansiranje terorizma.\nPredlogom zakona utvrđene su nadležnosti Uprave za sprečavanje pranja novca. Ovaj organ u sastavu Ministarstva finansija zadužen je da prima, prikuplja, analizira i dostavlja podatke, informacije i dokumentaciju nadležnim državnim organima.\nUprava je ovlašćena da:\n-\tOd obveznika traži sve podatke iz evidencija koje su oni na osnovu ovog predloga zakona dužni da vode kao i druge podatke i informacije koji su neophodni za otkrivanje i dokazivanje pranja novca i finansiranja terorizma, a obveznici su joj dužni te podatke dostaviti najkasnije u roku od osam dana a u hitnim slučajevima, kada postoji mogućnost obustavljanja izvršenja transakcije, i u kraćem roku koji Uprava odredi;\n-\tOsim od obveznika, podatke zahteva i od državnih organa i drugih lica kojima su poverena javna ovlašćenja, u slučaju kada u vezi sa transakcijom ili određenim licem postoje razlozi za sumnju na pranje novca i finansiranje terorizma, a može da zahteva i podatke, informacije i dokumentaciju potrebne za otkrivanje/dokazivanje pranja novca ili finansiranja terorizma;\n-\tIzda pismeni nalog obvezniku kojim se privremeno obustavlja izvršenje transakcije (može trajati do 72 sata) u slučaju osnovane sumnje u finansiranje terorizma a u hitnim slučajevima i usmeni nalog, koji izdaje direktor Uprave;\n-\tObvezniku izda pismeni nalog da prati i obaveštava upravu o transakcijama/ poslovima određenog lica u vezi sa kojima postoje osnovi sumnje da se radi o pranju novca ili finansiranja terorizma. Ova mera nakon isteka roka od tri meseca može produžavati na po mesec dana, a najduže šest meseci od izdavanja naloga;\n-\tNa obrazloženu pismenu inicijativu suda, javnog tužilaštva, policije, BIA,VBA, VOA, Poreske uprave, Uprave carina, NBS, KHV, inspekcijskih organa i sl. započne da prikuplja i analizira podatke, informacije i dokumentaciju. U slučaju da inicijativa nije obrazložena, Uprava je dužna da odbije pokretanje postupka i o razlozima odbijanja obavestiti podnosioca inicijative;\n-\tDa, u cilju otkrivanja i sprečavanja pranja novca i finansiranja terorizma, traži podatke, informacije i dokumentaciju kako od nadležnih organa stranih država koji se bave sprečavanjem i otkrivanjem pranja novca i finansiranja terorizma radi. Podatke pribavljene na ovaj način Uprava ne može da prosledi drugim državnim organima bez prethodne saglasnosti organa strane države koji je tu informaciju dostavio Upravi;\n-\tDa nadležnim organima stranih država dostavi podatke, informacije i dokumentaciju, na njihov pismeni i obrazloženi zahtev ili na svoju inicijativu, osim ukoliko proceni da u bi konkretnom slučaju dostavljanje tih podataka ugrozilo tok krivičnog postupka u Srbiji;\n-\tPrivremeno obustaviti sumnjivu transakciju na predlog strane službe i, sa druge strane, od stranog nadležnog organa zahtevati privremeno obustavljanje izvršenja transakcije;\n-\tObavlja druge poslove na planu sprečavanja pranja novca i finansiranja terorizma. Novina u odnosu na važeći zakon predstavlja ovlašćenje Uprave da zaključuje sporazum o saradnji sa državnim organima koji obavljaju poslove državne uprave u oblasti građevinarstva, kao i drugim oblastima koje su izložene rizicima od pranja novca i finansiranja terorizma, i sa kojima zajednički izrađuje smernice i preporuke u vezi sa sprečavanjem i otkrivanjem pranja novca i finansiranja terorizma za pravna lica i preduzetnike koji obavljaju delatnost u ovim oblastima.\nUprava podnosi izveštaj o radu Vladi, najkasnije do 31. marta tekuće godine za prethodnu godinu.\nPredlogom zakona predviđeno je da fizička lica koja prelaze državnu granicu i pritom prenose fizički prenosiva sredstva plaćanja (gotovinu, čekove, menice i druge hartije od vrednosti) u iznosu od 10.000 evra ili većem, imaju obavezu da taj prenos prijave nadležnom carinskom organu. Kontrolu ispunjavanja ove obaveze vrši nadležni carinski organ, koji je ovlašćen da privremeno oduzme sredstva koja nisu prijavljena ali i da kontroliše da li se neprijavljena fizički prenosiva sredstva plaćanja nalaze u poštanskim pošiljkama i pošiljkama robe (kargo pošiljke)što je novina u odnosu na postojeće zakonsko rešenje.\nCarinski organ ima obavezu dostavljanja podataka Upravi o svakom prenosu ili pokušaju prenosa fizički prenosivih sredstava plaćanja, bez obzira na iznos (i kada je iznos manji od 10.000 evra), ako postoje osnovi sumnje da se radi o pranju novca ili finansiranju terorizma.\nU cilju zaštite podataka predlogom zakona predviđena je zabrana dojavljivanja prikupljenih podataka stranci na koju se ti podaci odnose ili trećem licu, kao i izuzeci od ovog pravila. Propisano je i to da podaci, informacije i dokumentacija koje Uprava prikupi predstavljaju tajne podatke u smislu zakona koji uređuje zaštitu tajnih podataka. Takođe, isključena je odgovornost obveznika i njihovih zaposlenih za štetu učinjenu strankama i trećim licima kada svoja ovlašćenja vrše u skladu sa predlogom zakona.\nPredlogom zakona predviđena je dužnost obveznika da ovlašćena lica i njihove zamenike, kao i ostali zaposleni koji sprovode odredbe ovog zakona kod obveznika zaštite od mogućih nasilnih radnji usmerenih protiv njihovog fizičkog i psihičkog integriteta.\nPredlogom zakona precizirano je da Uprava, drugi nadležni državni organ ili imalac javnih ovlašćenja, obveznik i njihovi zaposleni podatke, informacije i dokumentaciju, prikupljaju isključivo u cilju sprečavanja pranja novca i finansiranja terorizma, i ne smeju ih koristiti za druge potrebe. Svi nabrojani organi navedene podatke moraju čuvati najmanje deset godina.\nTakođe, predviđena je vrsta i sadržina evidencija koje su dužni da vode obveznici, nadležni carinski organ i Uprava.\nZa vršenje nadzora nad primenom odredbi predloga zakona ovlašćeni su Uprava, Narodna banka Srbije (NBS), Komisija za hartije od vrednosti (KHV), državni organ nadležan za inspekcijski nadzor u oblasti deviznih i menjačkih poslova i igara na sreću, ministarstvo nadležno za inspekcijski nadzor u oblasti trgovine, ministarstvo nadležno za poslove poštanskog saobraćaja, Advokatska komora Srbije i Javnobeležnička komora.\nNavedeni organi dužni su da obaveste Upravu ako kod obveznika utvrde nepravilnosti, kao i jedni druge ako utvrde činjenice koje su od značaja za njihov rad.\nU vršenju nadzora nad primenom ovog zakona, Uprava može vršiti nadzor posredno, (slanjem upitnika obveznicima ili zahteva za dostavljanje podataka, informacije i dokumentacije) ili neposredno (inspekcijskim nadzorom kod obveznika koji se vrši na osnovu analize rizika i godišnjeg plana nadzora).\nNarodna banka Srbije vrši nadzor kod banaka, društva za upravljanje dobrovoljnim penzijskim fondovima, davaocima finansijskog lizinga, društvima za osiguranje, društvima za posredovanje u osiguranju, društvima za zastupanje u osiguranju i zastupnicima u osiguranju koji imaju dozvolu za obavljanje poslova osiguranja života i zastupnika u osiguranju za čiji rad odgovara društvo za osiguranje i kod platnih institucija.\nNadzorni organi dužni su da o preduzetim merama u izvršenom nadzoru, o utvrđenim nepravilnostima i nezakonitostima, kao i o drugim značajnim činjenicama u vezi sa nadzorom odmah obaveste Upravu u pismenoj formi.\nOrgani nadležni za vršenje nadzora imaju obavezu uvođenja mehanizama za prijavu kršenja propisa od strane obveznika kao i obavezu da samostalno ili u saradnji sa drugim organima donesu preporuke i smernice za primenu odredaba predloga zakona.\nZa kršenje odredbi predloga zakona predviđene su kaznene odredbe, i to privredni prestupi i prekršaji koje je predlagač zakona, s obzirom na zaprećenu novčanu kaznu, razvrstao na lakše i teže. Novina ovog predloga zakona je uvođenje obaveze obaveštavanja o odluci kojom se izriče kazna ili druga mera. Nadzorni organi nakon izricanja kazne ili druge mere za kršenje odredaba ovog zakona dužni su da obaveštenje o tome i licu kome je izrečena kazna ili mera objave na svom veb sajtu.\nPočetak primene zakona predviđen je za 01.04.2018. godine.\nDUŽNOST JAVNIH BELEŽNIKA\nDužnost javnih beležnika da primenjuju propise za sprečavanje pranja novca i finansiranja terorizma.\nObaveza obveznika da izvrše analizu rizika u odnosu na celokupno svoje posovanje odnosno da izvrši procenu sopstvene ranjivost od zloupotreba.\nNEZAVISNA INTERNA REVIZIJA\nObaveza obveznika da sprovde nezavisnu internu reviziju kojom se vrši procena adekvatnosti, pouzdanosti i efikasnosti sistema upravljanja rizikom od pranja novca i finansiranja terorizma.\nPOJAČANE MERE PRAĆENJA I PREPOZNAVANJA KLIJENATA\nProširenje slučajeva primene pojačanih mera praćenja i prepoznavanja klijenta.\nUVOĐENJE DEFINICIJE TRASTA\nUvođenje definicije trasta u nacionalno zakonodavstvo radi utvrđivanja stvarnog vlasnika stranke.\nFORMIRANJE KOORDINACIONOG TELA\nFormiranje Koordinacionog tela zaduženog da Vladi predlaže mere za unapređenje sistema za borbu protiv pranja novca i finansiranja terorizma i rukovodi postupkom izrade nacionalne procene rizika od pranja novca i finansiranja terorizma.\nVRŠENJE PROCENE RIZIKA\nVršenje procene rizika na nacionalnom nivou najmanje jednom u tri godine.\nZAKLJUČIVANJE SPORAZUMA O SARADNJI SA DRŽAVNIM ORGANIMA\nOvlašćenje Uprave da zaključuje sporazum o saradnji sa državnim organima koji obavljaju poslove državne uprave u oblasti građevinarstva, kao i drugim oblastima koje su izložene rizicima od pranja novca i finansiranja terorizma.\nPROŠIRENJE OVLAŠĆENJA CARINSKE UPRAVE\nProširenje ovlašćenja carinske uprave kojoj je omogućeno da kontroliše da li se neprijavljena fizički prenosiva sredstva plaćanja nalaze u poštanskim pošiljkama i pošiljkama robe (kargo pošiljke).\nJavna debata u saradnji Uprave i Privredne komorom Srbije održana je 29.10. 2014. godine ;\nPredstavnici Uprave su 2. 06.2016. godine na redovnom godišnjem savetovanju koje organizuje Udruženje banaka Srbije održali prezentaciju o radnoj verziji teksta zakona.\nPoslednji put ažurirano: 25.07.2021, 06:49


Lud, zbunjen, "normalan" u Predsjedništvu BiH: Prava komedija u Sarajevu, ne zna se ko pije, a ko plaća!\nLud, zbunjen, “normalan” u Predsjedništvu BiH: Prava komedija u Sarajevu, ne zna se ko pije, a ko plaća!\nU Sarajevu počela pa prekinuta sjednica Predsjedništva BiH i to na zahtjev Milorada Dodika.\nOtkazana je vanredna sjednica Predsjedništva Bosne i Hercegovine koja je trebala biti održana danas u 13 sati.\nFederalna novinska agencija javila je da je Milorad Dodik (koji je i sazvao sjednicu) povukao zahtjev za sazivanje sjednice Predsjedništva BiH.\nNije poznato zbog čega je otkazana sjednica na kojoj je trebalo da se glasa o imenovanju predsjedavajućeg Vijeća ministara Bosne i Hercegovine.\nInače, ranije danas su federalni mediji javili kako je u Sarajevu počela sjednica Predsjedništva BiH, imenovanje Zorana Tegeltije (Savez nezavisnih socijaldemokrata – SNSD) za novog predsjedavajućeg Vijeća ministara Bosne i Hercegovine bila jedina tačka dnevnog reda sjednice Predsjedništva BiH koja je počela u Sarajevu.\nPodjsetimo, sazivanje sjednice ponovo je zatražio član Predsjedništva BiH i lider SNSD-a Milorad Dodik, nakon što su stigle potvrde Centralne izborne komisije (CIK) i Državne agencije za istrage i zaštitu (SIPA) da ne postoje zakonske prepreke koje mogu utjecati na imenovanje Tegeltije.\nI Komšić i Džaferović više puta su istaknuli da nemaju nikakvih zamjerki na imenovanje Tegeltije, ali da neće prihvatiti bilo kojeg od kandidata koji unaprijed najavljuje da neće poštovati odluke i zakone koje su ranije donijele bh. institucije.\nMilan TegeltijaMilorad DodikPredsjedništvo BiHŠefik DžaferovićVijeće ministara BiHŽeljko Komšić\nDramatična policijska potjera u centru Sarajeva: Policija imala pune ruke posla!\nTri Tešnjaka poginula u teškoj saobraćajnoj nesreći\nRanio sam sebe iz pištolja za vrijeme džume u Gladnom polju


Studija o antimalariku hidroksiklorokinu nije bila tačna, još uvek nemamo lek za koronavirus\nVeliki broj svetskih medija objavio je krajem marta da su ispitivanja francuskih i kineskih timova pokazala da lek za malariju hidroksihlorohin u kombinaciji sa antibiotikom azitromicinom uspešno eliminišu korona virus. Vest je preneo i dobar deo medija u regionu i u Srbiji, među njima i Luftika.\nMeđutim, francuska studija je imala manjkavosti, i rezultati nisu odražavali pravo stanje.\nDodatnu konfuzio uneo je i američki predsednik Donald Tramp najavama da je ovaj antimalarik veoma efikasan u lečenju COVID-19.\nU međuvremenu, portal Raskrinkavanje je objavio rezultate drugog istraživanja efikasnosti hidroksiklorokina, koje je sprovedeno u martu u Šangaju (Kina). Ovaj put sa 30 ispitanika koji boluju od COVID-19, ali i sa prikladnom kontrolnom grupom ispitanika koji nisu primali terapiju. Rezultati istraživanja na Zheijang univerzitetu – koje takođe čeka dodatnu naučnu proveru i potvrdu – pokazali su slabiju efikasnost tog leka nego francusko istraživanje, napisao je Matthew Herper u članku objavljenom 27. marta na portalu Stat.\nTim Morris, statističar u jedinici za medicinska istraživanja na London University College, napisao je da šangajska studija, koja je pokazala manju efikasnost terapije hidrokskiklorokinom, produbljuje sumnje u francusku studiju. U šangajskoj studiji, naime, pokazalo se da se virus “izgubio” za pribiližno isto vreme kod onih pacijenata koji su primali hidroksiklorokin i pacijenata u kontrolnoj grupi koja nije primala lek. Drugim rečima, nije bilo značajne razlike u vremenu trajanja infekcije u odnosu na to da li su pacijenti tretirani ovim lekom ili nisu:\nPrema Morrisu, podaci dobijeni šangajskim ispitivanjem se slažu sa širokim spektrom mogućih efekata terapije, šro prevedeno sa jezika statističara znači da “niko ne zna pomaže li lek ili ne”.\nSve u svemu, premda postoje izveštaji da bi određeni lekovi mogli da imaju terapeutski efekat, neophodna su obimnija klinička istraživanja da bi se njihova efikasnost potvrdila. Vrlo je verovatno da jedan lek neće biti dovoljan.


Odluka o eventualnom uvođenju policijskog časa narednih dana | podunavlje.info\nBEOGRAD, 1. mart 2021 – Današnji sastanak Kriznog štaba još jednom je, očigledno, podelio njegove članove – one sa medicinske i one sa političke strane. Pokrajinski sekretar za zdravstvo i član Kriznog štaba Zoran Gojković kazao je nakon sastanka da je medicinski deo tog tela predložio uvođenje policijskog časa u cilju borbe protiv koronavirusa, a da će odluka biti doneta narednih dana.\nGojković je naveo da medicinski deo Kriznog štaba smatra da smanjenje rada za sat, dva ili tri u objektima gde je veliki promet, ne donosi ništa u pogledu borbe protiv širenja koronavirusa.\nBeleži se povećanje broja zaraženih i ono što je medicinski deo Štaba predložio danas je da se maksimalno spreči mogućnost svih kontakata, jedino kroz vid vanrednog stanja, odnosno policijskog časa, rekao je on, uz napomenu da je to jedini način da se spreče kontakti, bar na sedam do 10 dana.\nPrema njegovim rečima, stav tog dela štaba jeste da bi u ovom trenutku to bilo najcelishodnije rešenje, bez ulaženja u to kakve bi ekonomske posledice „lokdaun“ izazvao.\nOn je rekao da je ostalo da se članovi Štaba sastanu u sledećih dan, dva ponovo, da se do tada obave različite konsultacije i da se zatim donese adekvatna odluka, koja je najbolja za sve.\n– Moramo voditi računa o javnom zdravlju, interesu naših građana, i zdravlja, ali se moramo voditi i mišlju kako ćemo kao država nakon godinu dana u svemu ovome da podnesemo, ne samo ekonomski, nego i u ostalim aspektima – sociološki, psihološki, mentalno – eventualno novi „lokdaun“, rekao je Gojković.\nGojković je, odgovarajući na pitanje koliko se bolnica vratilo u kovid sistem, naveo da je svaki dan sve veći broj pacijenta, a time se i povećava udeo u bolničkim kapacitetima.\nOn je ponovio da epidemiološka situacija zavisi od poštovanja mera, a da li ćemo se odgovorno ponašati zavisi od nas samih, napomenuvši da će se poštovanje mera videti kroz brojke.\nGojković je ukazao na to da je i dalje nepoštovanje mera primetno, jer je tokom vikenda zatvoreno 44 objekata na teritoriji Srbije zbog kršenja mera, a problem predstavljaju i kućna okupljanja.\nInformacija i foto: zvanična Internet stranica Vlade Srbije, srbija.gov.rs


Mapiranje tumora dojke - ELEMENTARIJUM\nMapiranje tumora dojke\nGrupa istraživača sa Holandskog instituta za istraživanje raka u Amsterdamu pronašla je gen koji je odgovoran za pojavu raka dojke, ali je zaslužan i za otpornost tumora dojke na terapiju\nGrupa istraživača predvođena Gerjonom Ikinkom sa Holandskog instituta za istraživanje raka u Amsterdamu pronašla je gen koji je odgovoran za pojavu raka dojke. Njegovo ime je IRS4 gen, koji je, pored kancera, zaslužan i za otpornost tumora dojke na terapiju.\nIRS porodica gena je već ranije dovođena u vezu sa kancerom. Ovi geni kodiraju IRS proteine koji imaju ulogu transmitera u pokretanju fosforilacije, procesa tokom kojeg se molekulima proteina dodaje fosfatna grupa. Ovaj lanac je kod kancera poremećen, zbog čega dolazi do stalnog umnožavanja ćelija. Za IRS1 i IRS2 se već znalo da imaju kancerogene potencijale, dok je IRS3 kod ljudi pseudogen (ne kodira nijedan protein).\nZa razliku od njih, dugo se nije znalo za IRS4 kod ljudi, sve dok nije otkriven u embrionskoj liniji ljudskog bubrega, gde se ispostavilo da ometa insulinski odgovor. Ikink i saradnici su želeli da ispitaju da li je IRS4 zaslužan za pokretanje fosforilišućeg lanca raka dojke, kao i da li je zaslužan za otpornost organizma na HER2 terapiju, jednu od najrasprostranjenijih terapija za ovu opaku bolest.\nIspostavilo se da od cele IRS porodice gena jedino IRS4 nije sveprisutan gen u tkivu sisara, što ga čini specifičnim onkogenom, drugačijim od ostatka IRS gena. Da bi proverili ovaj potencijal, istraživači su izlagali kolonije epitelnih ćelija aktivaciji IRS4. Sama ekspresija IRS4 dovela je do stvaranja nezavisne kolonije ćelija. Kasnijim in vivo testovima na miševima potvrđeni su kancerogeni potencijali IRS4.\nOd 157 uzoraka metastaziranog raka dojke šest odsto je pokazalo povišenu aktivaciju IRS4, a ovi uzorci su pokazali i veću stopu srmtnosti. Od 18 uzoraka obogaćenih HER2 proteionom, dva su bila pozitivno povezana sa prisustvom IRS4 gena.\nDa bi otkrili da li je IRS4 krivac za neuspeh HER2 terapije, Ikink i njegov tim su ispitali njegovu ulogu u važnoj međućelijskoj putanji zvanoj PI3K/AKT, zbog toga što hiperaktivacijom ove putanje dolazi do stvaranja raka dojke. Rezultati su bili pozitivni: IRS4, kroz svoj uticaj na ovu putanju, povećava otpornost kancera na HER2 terapiju.\nRezultati do kojih je došao holandski tim imaju izvesne terapijske implikacije. Istraživači navode da Trastuzumab i Lapatinib, lekovi koji se koriste u terapiji, deluju značajno jače kada se kombinuju sa inhibitorom IRS4 gena. IRS4 se pokazao kao dobar biomarker otpornosti na HER2 terapiju raka dojke, a istraživači predlažu da bi mogao da bude i od šire kliničke važnosti kao biomarker ostalih kancera.\nZavršni događaj RRI Tools-a u Beogradu


ePogledi - Poznat datum uspostave aviolinije Beograd - Teheran\nPoznat datum uspostave aviolinije Beograd - Teheran\n27 februar, utorak\nMinistar trgovine, turizma i telekomunikacija Srbije Rasim Ljajić kazao je da ekonomska saradnja ne prati ove dobre političke odnose, a da obim trgovinske razmjene nije vrijedan ni spomena i iznosi manje od 22 miliona dolara, napominjući da je sa Iranom bivša Jugoslavija imala razmjenu 800 miliona dolara.\n- Moramo da riješimo problem oko platnog prometa dvije zemlje, što je ključna prepreka za uspješnu saradnju dvije zemlje. Slovenija, otkako je riješila taj problem, ima razmjenu sa Iranom sedam puta veću razmjenu nego Srbija. Nadam se da ćemo prvom polovinom ove godine imati taj dogovor naših centralnih banaka - rekao je Ljajić.\nOn je kao bitno naveo i zaključenje sporazuma o slobodnoj trgovini, istaknuvši da Srbija računa da može da počne pregovore.\n- Otkako smo potpisali takav sporazum sa Turskom, mi smo tri puta povećali robnu razmjenu dvije zemlje. Nama su potrebne iranske investicije u srpsku privredu, mi najveći obim ostvarujemo sa Italijom i Njemačkom, jer imamo najveći broj investitora iz Italije i Njemačke - dodao je Ljajić.\nPrema njegovim riječima, za Srbiju je jako važna saradnja u oblasti turizma, ne samo zbog rasta ukupnog prometa koji doprinosi i ekonomiji, već što otvara put za privrednike i poslovne ljude koji onda imaju veće mogućnosti i šanse da ulažu u privredu u Srbiji.\nMinistar vanjskih poslova Irana Mohamad Džavad Zarif rekao je da su tokom proteklih godina preduzeta dva važna koraka za olakšanje saradnje dvije zemlje, ističući da je prvi ukidanje viznog režima u septembru 2017. godine, a drugi uspostavljanje direktnih letova između Beograda i Teherana, koji će početi u martu ove godine.\n- Treći važan korak koji ima ključnu ulogu u pokretanju trgovinske i privredne saradnje je bankarska saradnja. O tome su obavljeni pregovori i nadamo se da će i ova saradnja biti ostvarena u praksi - rekao je Zarif.\nOn je naveo i da Iran pozdravlja prijedlog o potpisivanju sporazuma o slobodnoj trgovini i da se nada da će konačna odluka o tome biti donijeta tokom 15. sjednice Mješovitog komiteta za ekonomsku saradnju dvije zemlje, kome će Srbija biti domaćin.\nMinistar vanjskih poslova Irana sastao se danas i sa premijerkom Srbije Anom Brnabić, gdje je naveo da je sve više iranskih turista zainteresovano za posjetu Srbiji.\nNjih dvoje su se saglasili da je za unaprijeđenje turizma od presudnog značaja i dogovor o ponovnom uspostavljanju direktne avionske linije između Beograda i Teherana, nakon 28 godina.


Sud odlučio: Vukota, Jelena i Draško nisu krivi :: Semberija INFO ::\nPoslanici u Narodnoj skupštini Republike Srpske Draško Stanivuković, Jelena Trivić i bivši predsjednik Srpske demokratske stranke Vukota Govedarica oslobođeni su odgovornosti da su 14.10. 2018. godine na Trgu Krajine u Banjaluci organizovali i vodili javni skup.\nOsnovni sud u Banjaluci oslobodio ih je odgovornosti nakon što je Ministarstvo unutrašnjih poslova pokrenulo prekršajni postupak protiv Draška Stanivukovića, Jelene Trivić i Vukote Govedarice.\nIz MUP-a Republike Srpske tvrdili su da su okrivljeni putem društvenih mreža pozvali građane da se pridruže skupu na kojem se govorilo o krađi na izborima i neotkrivanju ubica Davida Dragičevića.\nPoslanik PDP u Narodnoj skupštini RS, Jelena Trivić na svom Fejzbuk profilu istakla je da, uprkos oslobađajućoj presudi to nije nikakva satisfakcija za činjenicu da se u sličnim postupcima sudi svima osim ubicama mladića Davida i odgovornim za sramnu pres konferenciju.\n"Vjerujem da će institucije, prije svega MUP Republike Srpske jednog dana biti oslobođen političkog pritiska i političkih stega koje je stavila nakaradna vlast svima koji drugačije misle", napisala je Trivićeva.


Objavljeno ponedeljak, 23 oktobar 2017 07:33\nSumnja da je u Beranama formirana koalicija predstavlja temu saopštenja za javnost Srpske koalicije. Dostavljeno saopštenje Espona integralno prenosi.\nSrpska koalicija smatra da se građani, slobodni mediji i posmatračke misije moraju pozabaviti načinom na koji se, protivno interesu naroda Berana, i mimo izbornih rezultata, formirala nova interesna koaliciona većina u tom gradu. Formalna dosadašnja lokalna vlast je na aparatima jer koalicija “Zdravo Berane“ odavno nema parlamentarnu većinu.\nPodsjećamo da nije prošao izvještaj o radu predsjednika opštine, niti je postojala apsolutna odbornička većina prilikom rasprave o budžetu. Interesatno je da Demokratska partija socijalista ne traži skraćenje mandata, iako su u partiji Mila Đukanovića svjesni da u savezu “Zdravo Berane“ nema saglasnosti povodom bilo koje značajnije teme.\nZato je i formirana suštinska nova parlamentarna većina koju čine DPS i potpredsjednik Socijalističke narodne partije Dragoslav Šćekić. DPS vještački održava na vlasti jednog čovjeka koji je, između ostalog, vratio na radna mjesta u opštini 13 funkcionera Đukanovićevog režima, bez obzira na to što su, zbog nezakonitog zapošljavanja, dobili otkaze nakon dolaska koalicije “Zdravo Berane“ na vlast. I bez obzira na to što su opravdanim otkaze potvrdili i sudski organi!\nŠćekić je, kršeći volju građana Berana i odluku sudske vlasti, raspisao formalni konkurs i ponovo udomio 13 funkcionera režima Mila Đukanovića i time ponizio opozicione birače koji su smijenili lokalnu vlast DPS-a u ovom gradu. Srpska koalicija konstatuje da je Šćekić prevario građane Berana i time što je nedavno na jedno od dva savjetnička mjesta postavio funkcionera svoje partije iz Bijelog Polja čime je dodatno opteretio budžet opštine Berane. Nažalost, poslije svega, lokalne finansije su haotične, korumpirani DPS funkcioneri se pitaju za sve kao i onda kada su bili na vlasti, parlamentarne većine, sem one DPS-a i potpredsjednika SNP-a, nema.\nZato će građani Berana na proljeće konačno izabrati vlast u kojoj neće biti ni DPS-a, niti njegovih satelita iz opozicije, zaključuje se u saopštenju Srpske koalicije.


U propalim firmama Srbije pronađeno 5.100 tona opasnog otpada! : Nadlanu.com\nU propalim firmama Srbije pronađeno 5.100 tona opasnog otpada!\nObjavljeno 5. dec 2014. / 14:44:39\n-Procenjeno je da bi 1.741 tona moglo da se tretira kod operatera koji imaju dozvole za tretman takve vrste otpada u Srbiji, a da bi oko 3.371 tona mogla da se izveze u zemlje OECD-a.- kazao je načelnik Odeljenja za velike hemijske udese u Ministarstvu poljoprivrede i zaštite životne sredine Željko Pantelić.\nOn je na Miteko forumu rekao da će detalji o količinama opasnog otpada, koji je inspekcija popisivala od 14. jula do 20. oktobra, biti na sajtu Ministarstva poljoprivrede i zaštite životne sredine, čim narednih dana "Izveštaj o opasnom otpadu u preduzećima u restrukturiranju i stečaju" bude predstavljen vladi.\nPantelić je upozorio da veliki broj tih firmi nije u stanju da reši pitanje istorijskog opasnog otpada, zbog čega je određenim preduzećima potrebna pomoć Vlade Srbije pri zbrinjavanju tog otpada koji predstavlja opasnost za zdravlje ljudi i životnu sredinu.\nPrema njegovim rečima, problem predstavlja i nemogućnost kontinuiranog finansiranja oblasti ekologije zbog ukidanja Fonda za zaštitu životne sredine.\nZbog toga je, kako je dodao, Ministarstvo za pomoć iz budžeta za narednu godinu kandidovalo saniranje opasnog istorijskog otpada u nekadašnjem industrijskom kompleksu u Bariču i u još nekoliko mesta gde otpad ugrožava zdravlje ljudi i gradjana.\n-Srbiji su neophodna strateška postrojenja za upravljanje opasnim otpadom.- kazao je on i podsetio da EU pokušava da više od 10 godina donira postrojenje za fizičko-hemijski tretman opasnog otpada, ali da ne uspeva u tome, jer Srbija ne može da nađe lokaciju, zbog toga što lokalne samouprave ne žele postrojenje na svojoj teritoriji.\nPantelić je ukazao i da bi u završnom procesu privatizacije trebalo snimiti nulto stanje u firmama koje se prodaju i kupoprodajnim ugovorom definisati ko je u obavezi da zbrine opasan otpad.\nDodao je i da su zakonski propisi neprilagođeni mogućnostima privrede, zbog čega troškovi zbrinjavanja opasnog otpada rastu, a rešenja se ne nalaze.\nPantelić je ponovio da za vreme poplava u maju nije došlo do kontakta sa vodom značajnih količina opasnih materija, kao i da su po potrebi opasne materije blagovremeno izmeštane na bezbedne lokacije.


7. 11. 2002. / 0.01\nAnkara: Izborna greška\nNa nedavno završenim parlamentarnim izborima u Turskoj, Partija pravde i napretka (AKP) koju predvodi Redžep Taip osvojila je 33,4 odsto glasova, odnosno 363 mandata od ukupno 550 poslaničkih mesta. To joj omogućava samostalnu vladavinu u narednih pet godina. Sem nje u turski parlament ušlo je nekoliko nezavisnih predstavnika i levičarska Republikanska narodna partija. Nijedna stranka iz dosadašnje vladajuće koalicije nije uspela da pređe cenzus od deset odsto glasova. Politički analitičari ovakvo opredeljenje biračkog tela za islamističku opciju ocenjuju kao posledicu dugotrajne socijalne krize i nesposobnosti političara da izvedu radikalne promene na bolje. Kao i u većini evropskih zemalja, pokazalo se da desničarske stranke imaju najkompaktnije biračko telo. Nakon sada već izvesnog poraza, premijer Edževit kaže da je odluka o prevremenim parlamentarnim izborima bila ravna samoubistvu. Njegov koalicioni partner iz Partije nacionalističkog pokreta Devlet Bahčeli priznao je grešku uz napomenu da se na sledećem kongresu svoje partije neće kandidovati za predsednika. Strani mediji ističu da će ovakav rezultat doneti političku nestabilnost i udaljiti Tursku od Evropske unije. Javni tužilac je nedavno podneo zahtev za zabranu AKP-a, ali je ustavni sud Turske prolongirao donošenje odluke za 15 dana, koliko je ovoj partiji ostavljen rok za pripremu odbrane. Sud, dakle, tek treba da odluči da li će AKP biti zabranjen.\nVašington: Ubijeno šest osumnjičenih\nAmerička obaveštajna služba saopštila je prošlog ponedeljka da je u Jemenu ubijeno šest muškaraca zbog sumnje da su pripadali mreži Al Kaida. Osumnjičeni su ubijeni prošle nedelje u trenutku kada je njihov automobil pogodio projektil američkog aviona. Jemenski izvori kažu da se među ubijenima, koji zvanično još uvek nisu identifikovani, nalazio i Ali Senjan al Harti, kojeg američke vlasti povezuju s napadom na američki ratni brod oktobra ove godine. Zvanično je objavljeno da CIA i američki predsednik neće komentarisati ove navode u štampi. Međutim, tokom američke kongresne kampanje Džordž Buš je izjavio: "Jedini način na koji treba postupati sa teroristima jeste tretirati ih kao međunarodne ubice. Da bi se pronašli, potrebno je strpljenje, postojanost i, na kraju, hvatanje, što Sjedinjene Države upravo rade." Jemenski istražni organi izjavili su da su u automobilu pronađeni ostaci telekomunikacione opreme i eksploziva. Osumnjičeni Harti se u Jemenu nalazio u bekstvu i stalno je menjao lokaciju, boraveći uglavnom među dobro naoružanim plemenima. Kada su prošlog decembra jemenske oružane snage stigle u selo Al Hosun tražeći Hartija, oterane su puščanom vatrom. Tom prilikom poginulo je 18 vojnika i tri seljanina, ali Harti nije pronađen.\nPariz: Diplomata pred sudom\nBivši francuski ministar inostranih poslova Rolan Dima (80) uložio je žalbu na odluku suda kojom je zbog optužbi za korupciju osuđen na kaznu zatvora. Sud je ovu odluku doneo u maju prošle godine zbog optužbe da je Dima tokom ministarske karijere od 1989. do 1992. godine od državne naftne kompanije Elf Aquitaine primao mito. Sud je ustanovio da je kompanija u stvari finansirala tadašnju Diminu ljubavnicu Kristin Devije Žonkur i kupovala ekstravagantne poklone Dimi kako bi stekla njegovu naklonost. Njegova ljubavnica je 1999. godine dobila siguran posao u kompaniji ELF. Pravnik po obrazovanju, Dima je 1995. godine postao predsednik Ustavnog suda Francuske, ali je 2000. godine zbog suđenja bio primoran da podnese ostavku. Nekadašnji pripadnik Francuskog pokreta otpora i saveznik bivšeg predsednika Francuske Fransoa Miterana bio je poznat po seksualnim aferama. Devije Žonkur je objavila knjigu ispovesti pod nazivom Kurva Republike u kojoj tvrdi da je dobila oko osam i po miliona dolara. Novac je navodno upotrebljen za kupovinu luksuznog stana u Parizu, antičkih statua i ostalih antikviteta. Duima je tokom suđenja tvrdio da nije znao za poslove svoje ljubavnice.\nJerusalim: Prvi gej ministar\nUprkos bojazni da će ultradesničari pokvariti inauguraciju, Uzi Even (61) početkom nedelje postavljen je za ministra u izraelskoj vladi. Inače profesor hemije i član levo orijentisane partije Merec, Even je zamenio ministra Rubinštajna koji je otišao u penziju. Even je 1993. godine tokom svedočenja u parlamentu izazvao senzaciju u izraelskoj javnosti izjavivši da je posao u izraelskoj vojsci izgubio jedino zbog toga što je homoseksualac. Njegovo svedočenje nateralo je izraelske vlasti predvođene Jicakom Rabinom da izmene državne zakone kako bi homoseksualci otvoreno mogli da služe armiju. U izjavi izraelskim medijima Even kaže da je njegov otvoren istup o homoseksualnosti ohrabrio mnoge u gej zajednici da učine isto, te obećao da će svoju ministarsku poziciju iskoristiti za poboljšanje prava homoseksualaca. U junu ove godine 4000 homoseksualaca marširalo je na prvoj gej paradi. Homoseksualnost u Izraelu nije zločin, a veliki broj sudova priznaje homoseksualne parove.


POPOVIĆ PANTIĆ: Mere za pomoć privredi da startuju što pre, da se ne čeka maj - Udruženje poslovnih žena Srbije\nPOPOVIĆ PANTIĆ: Mere za pomoć privredi da startuju što pre, da se ne čeka maj\nMere koje je donela Vlada Srbije za ublažavanje efekata krize izazvane pandemijom su donete u realnom roku i većinu podržavam u potpunosti, izjavila je predsednica Udruženja poslovnih žena Srbije Sanja Popović Pantić. Dodala je da bi bilo dobro da se uvažila mera da se PDV plaća na rate narednih 12 meseci i da se obračunava na naplaćena, a ne na fakturisana potraživanja.\n– Mislimo da bi na ovaj način firme funkcionisale relativno stabilnije i nakon vanrednog stanja i ne bi pravile eventualne uštede smanjivanjem plata na koje će možda poslodavci biti prinuđeni u narednom periodu, dok se ne uspostavi neka ravnoteža – rekla je ona.\nPopović Pantić je istakala da bi to bio bolji način da se nivo potrošnje održi nego da se podeli „helicopter money“ odnosno po 100 EUR svakom punoletnom građaninu.\n– Zato se pridružujemo mišljenju ekonomske struke da je ovu meru trebalo targetirati ka socijalno ugroženim gradjanima. U slučaju da ova mera „helicopter money“ ostane, predložila bih da se otvori račun na koji bi građani koji žele i kojima ta pomoć nije potrebna mogli da uplate odnosno vrate tih 100 EUR za pomoć najugrozenijama ili pak za potrebe zdravstvenog sistema – poboljšanja smeštaja obolelih i slično – rekla je Popović Pantić i dodala da je trebalo uvažiti predlog da se zabrani prinudna naplata potraživanja u vreme vanrednog stanja.\n– Mislim takođe da su uvazili i izbalansirali predloge koji su im proteklih dana upućivale asocijacije preduzetnika i poslodavaca. Zato verujem da će biti i primenjene s tim da je naša snažna poruka da bi bilo jako dobro da se ne čeka maj sa implementacijom već da se to primeni što pre – kraj aprila nam izgleda kao realan rok – navela je Popović Pantić.\nSubvencionisane plate su, kako je istakla, bile predlog Udruženja poslovnih žena.\n– Ono što je nejasno je da li poslodavci plaćaju na tu subvenciju poreze i doprinose ili država i to pokriva. Što se tiče odlaganja plaćanja poreza i doprinosa na zarade dok traje vanredno stanje je takođe bila mera koju je UPŽ predložilo u svom dopisu ekonomskom timu Vlade pa smo i njome zadovoljne kao i merom odlaganja plaćanja poreza na dobit za drugi kvartal 2020. – smatra Popović Pantić.\nDodala je da će mere Vlade Srbije uz prethodno donete mere Narodne banke Srbije postići efekat olakšanja kod preduzetnika, barem u psihičkom smislu.\n– Videćemo kako će teći implementacija novih paketa mera kada ćemo moći bolje i da sagledamo – rekla je ona i dodala da je dobro što su oslobođeni plaćanja od PDV-a oni koji daju donacije.


Kurz: Razmisliti o finansijskim sankcijama za bh. političare – Magazin Plus\nHome/Kurz: Razmisliti o finansijskim sankcijama za bh. političare\nKurz: Razmisliti o finansijskim sankcijama za bh. političare\nNagomilane probleme u BiH treba početi rješavati direktnim finansijskim pritiscima na bh. političare, rekao je Sebastian Kurz, ministar inostranih poslova Austrije. Kako prenosi list “Kleine Zeitung”, Kurz je kazao da Brisel ne može više da gleda u stranu kad je u pitanju korupcija u BiH, istakavši da je osim njega i nekoliko drugih visokorangiranih diplomata od EU zatražilo čvršći pristup.\n“Nezaposlenost u BiH je užasno visoka, a glavni uzrok je politički sistem koji ne funkcioniše. Dejtonski ustav jeste zaustavio rat, ali nije stvorio funkcionalan sistem. Mislim da je krajnje vrijeme za donošenje novog ustava”, rekao je Kurz.\nPolitičari u BiH imaju različito mišljenje o načinu i stepenu angažmana međunarodne zajednice u zemlji, ali se svi slažu da finansijski, kao ni bilo koja druga vrsta pritisaka, nije rješenje za BiH.\nLazar Prodanović, poslanik SNSD-a u parlamentu BiH, istakao je da ne očekuje bilo kakvu vrstu dodatnih sankcija bilo prema političarima ili zemlji u cjelini, potkrijepivši to činjenicom da BiH odavno nije u fokusu međunarodne zajednice.\n“Mi smo djelimično već pod nekim vidom finansijskih sankcija nakon suspenzije Instrumenata pretpristupne pomoći (IPA). Drugi način sankcionisanja ne vjerujem da bi dao bilo kakav doprinos. Naprotiv, mislim da bi samo ojačao ekstremne stavove sa svih strana”, rekao je Prodanović.\nMirsad Đapo, potpredsjednik SDP-a, smatra da međunarodna zajednica mora da se aktivnije uključi, ali ni on se ne slaže da bi sankcije prema političarima donijele rješenje.\n“SDP je razumio poruku koju su prenijeli građani kroz one proteste i jedna od mjera koje smo predložili, a koja se odnosi na smanjivanje plata i privilegija funkcionerima, mislimo da jeste način na koji treba dalje raditi”, rekao je Đapo.\nRK "Bosna": Međunarodna revijalna utakmica - Obilježavanje 60-godišnjice\nServisne informacje za 18.02.2014. iz JKP Visočica


Doktor/ka medicine - BOŠ Karijera\nLekari se bave unapređenjem zdravlja, sprečavanjem bolesti, otkrivanjem bolesti, lečenjem bolesnika i medicinskom rehabilitacijom. Tokom studija i pripravničkog staža osposobljavaju se za rad na nivou primarne zdravstvene zaštite, odnosno za područje opšte medicine. Njihov posao uključuje dijagnostifikovanje bolesti i lečenje bolesnika koji traže pomoć u ordinaciji, u kući ili na mestu nesreće. Oni pregledaju svoje pacijente, uzimaju anamnezu (istoriju bolesti) pri čemu vode računa o telesnim, psihičkim i socijalnim aspektima bolesti, upućuju na analize, tumače dobijene rezultate i na osnovu toga dijagnostifikuju bolesti i povrede. Procenjuju hitnost i težinu bolesnikovog stanja, potrebu upućivanja na specijalističku obradu ili bolničko lečenje. Propisuju lekove i druge načine lečenja i prate tok bolesti i uspešnost lečenja. Radi osiguravanja celokupne zdravstvene nege sarađuju s drugim lekarima, posebno specijalistima kliničkih i drugih struka, patronažnim sestrama i sestrama u ustanovama za negu i rehabilitaciju u kući, fizioterapeutima, socijalnim radnicima i drugim stručnjacima.\nNadalje, oni prate zdravstveno stanje stanovništva na svom području i osiguravaju podatke za potrebe zdravstvene statistike. Vode brigu o unapređenju zdravlja i sprečavanju bolesti. Pritom utvrđuju rizike za zdravlje u načinu života i okruženju i predlažu, i zajedno s drugim zdravstvenim osobljem sprovode, mere za njihovo otklanjanje, što uključuje zdravstveno-vaspitne aktivnosti i saradnju s ključnim pojedincima i organizacijama u zajednici. Učestvuju i u posebnim programima – vakcinacija, mere prilikom epidemija i masovnih nesreća, mere za rano otkrivanje bolesti itd.\nU bolnicama rade lekari koji su se specijalizovali za dijagnostifikovanje i lečenje određenih vrsta bolesti (npr. internisti, ginekolozi, psihijatri), za neke vrste dijagnostike (npr. radiolozi, mikrobiolozi, patolozi), za određene načine lečenja (npr. hirurzi) ili za rad s određenim starosnim grupama (npr. pedijatri, gerijatri). Neki lekari se bave pre svega istraživanjima koja doprinose razumevanju bolesti i pronalaženju novih načina lečenja. Nastava, praćenje zdravstvenog stanja stanovništva, definisanje zdravstvene politike, organizacija zdravstvene službe i razvoj zdravstveno-informacionih sistema još su neke mogućnosti za koje se lekari mogu odlučiti. Lekari opšte medicine, kao i većina lekara specijalista, može samostalno da obavlja privatnu praksu.\nBolnica, ambulanta, zdravstveni dispanzer, osiguravajući zavod.\nMedicinski fakultet Vojnomedicinske akademije (Univerzitet odbrane u Beogradu)\nPoznavanje primene zakona o zdravstvenom obrazovanju.\nRazličiti seminari za usavršavanje lekara\nPripravnički staž, rad na klinici i u Domu zdravlja.\nHuman posao koji omogućava da pomognete drugima.\nNenapredovanje, pritisak, iscrpljivanje.\nRadi se i vikendom i prekovremeno, može biti izuzetno stresan i naporan. U neposrednom su dodiru s bolesnicima i biološkim materijalom, pa stoga izloženi zarazi.\nLekarima specijalistima koji imaju deset godina rada u svojstvu specijaliste, objavljene naučne i stručne radove i dobre rezultate na stručnom uzdizanju zdravstvenih kadrova može se priznati naziv primarijus.


Spisak reprezentacije Srbije za utakmicu protiv Austrije!\nSportske novosti Ixa91 - 3 avgusta, 2021\nU nedelju, 8. avgusta od 15 časova protiv Austrije, reprezentacija Srbije nastavlja takmičenje na Evropskom prvenstvu. Ovo je prva utakmica razigravanja od 5. do 8. mesta. Pobednika očekuje borba za 5. mesto protiv boljeg iz duela Danska – Velika Britanija,...\nNemanja Matić poziva javnost na finale državnog tekbol prvenstva 7. i 8. avgusta u...\nSportske novosti Sirijus - 3 avgusta, 2021\nAmbasador tekbol (teqball) sporta u Srbiji, as "Mančester Junajteda" Nemanja Matić uputio je u video poruci poziv javnosti da dođe na veliko finale državnog tekbol prvenstva koje se održava u subotu i nedelju u Beogradu i da podrži razvoj...\nHamilton prekinuo Ferštapenov niz\nSportske novosti ridji - 31 jula, 2021\nVozač Mercedesa Luis Hamilton osvojio je pol poziciju pred trku za Veliku nagradu Mađarske. Hamilton je došao do treće pol pozicije ove sezone, i na taj način prekinuo Ferštapenov niz od pet uzasoptnih pol pozicija. Taj poduhvat obezbedio mu...\nSportske novosti Ixa91 - 23 jula, 2021\nOsnovna delatnost: Pomoć onima koji su gradili istoriju crno-belih na terenu i van njega. U Beogradu, 23. jula 2021. godine, osnovana je Fondacija KK Partizan. Cilj ovog udruženja jeste da iz zajedničkog fonda pomaže one koji su gradili istoriju najuspešnijeg...\nSonja Vasić: Ne bežimo od očekivanja\nU Tokiju je održana zvanična konferencija srpskog olimpijskog tima, na kojoj su se medijima obratili Božidar Maljković, predsednik Olimpijskog komiteta Srbije, Đorđe Višacki, generalni sekretar OKS, kao i olimpijci: Novak Đoković, Filip Filipović, Maja Ognjenović i Sonja Vasić. Svi su...\nFSS: Ivančić se povukao sa mesta selektora reprezentacije Srbije\nGoran Ivančić se zbog privatnih razloga povukao sa mesta selektora futsal reprezentacije Srbije. Dejan Majes, koji je u prethodnom periodu bio jedan od prvih saradnika Gorana Ivančića, do izbora novog selektora će predvoditi našu reprezentaciju. Sada već bivši selektor, Goran Ivančić je...\nSportske novosti Ixa91 - 22 jula, 2021\nPosle zatvorenog tryouta koji je održan u nedelju 18. jula u Pančevu, selektor Srbije Dag Atkins odredio je spisak putnika za kamp reprezentacije Srbije koji se održava na Kopaoniku od 22. do 25. jula. Igrači su dobili poziv za tryout gde su radili sa...\nŽreb u Tokiju dodelio je srpskim stonoteniserima protivnike na startu Olimpijskih igara. Žrebanje izvršeno u 18:00 časova po lokalnom vremenu (foto: ITTF) U osmini finala ekipne konkurencije Marko Jevtović, Žolt Pete i Dimitrije Levajac će odmeriti snage sa Brazilom. Južnoamerikance predvodi...\nSportske novosti Sirijus - 20 jula, 2021\nČetvrta runda Srpske Challenger serije zakazana je za 7. i 8. avgust u Beogradu i to u ekskluzivnom tržnom centru Galerija. Veliko finale državnog tekbol (teqball) prvenstva odlučiće o tome ko su državni prvaci/prvakinje i ko predstavlja Srbiju na...\nSportske novosti Ixa91 - 19 jula, 2021\nStojanović, Jorović, Krunić i selektor Vemić iz Beograda krenuli put Tokija na OI Ženska teniska reprezentacija Srbije u sastavu: Nina Stojanović, Ivana Jorović i Aleksandra Krunić, predvođene selektorom Dušanom Vemićem, otputovala je jutros u Japan, letom prekom Frankfurta, gde ih...\nTežak žreb za srpske timove u kvalifikacijama za Ligu Konferencija\nSportske novosti Stefan J - 19 jula, 2021\nMože se reći da je najlošije prošla Vojvodina. Ako Vojvodina bude uspešnija u dvomeču i u 2. kolu eliminiše Panevezis iz Litvanije u 3. kolu će odmeriti snage sa ekipom LASK iz Austrije. Ako u 2. kolu eliminiše Sumgait iz...\nSportske novosti Ixa91 - 18 jula, 2021\nNekadašnji hrvatski teniser Goran Ivanišević, osvajač Vimbldona 2001. godine, primljen je u Kuću slavnih. Na svečanosti u Njuportu, pored aktuelnog trenera Novaka Ðokovića, u Kuću slavnih primljena je i nekadašnja španska teniserka Končita Martinez, takođe šampionka Vimbldona, ali iz 2004....\nDvojica fudbalera iz Južne Afrike na Olimpijskim igrama pozitivna na kovid-19\nOrganizatori na Olimpijskim igrama su potvrdili da su dvojica sportista bila pozitivna u Olimpijskom selu u Tokiju, ali nisu otkrili njihov identitet, osim što su rekli da nisu japanske nacionalnosti. Dvojica južnoafričkih fudbalera su prvi sportisti u Olimpijskom selu kojima...\nUspeh srpske atletike na Evropskom prvenstvu za juniore u Talinu\nNa Evropskom prvenstvu za juniore i juniorke u estonskom Talinu (15-18. jul) Ivana Ilić postala je prva sprinterka u istoriji Srbije koja je osvojila medalju na EP, u pitanju je srebro. Ilić je postala vicešampionka Evrope nakon što je trku...\nSeniorska reprezentacija Srbije u futsalu je počela sa pripremama pred nastupajuće SP u Litvaniji. Već smo objavili da će Orlovi odigrati dve prijateljske utakmice sa selekcijom Maroka u Milenijumu. Dres sa državnim grbom su zadužili sledeći igrači: Momčilović Nemanja (golman), Josimović Nikola (golman), Tomić Slobodan (golman), ...


Politički analitičar - Krasniqi: Kosovo i Srbija bi lakše normalizovali odnose, kada bi im EU otvorila put ka članstvu | Info-ks.net\n26.10.2021 u 12:07\nOdnosi Kosova i Srbije krenuli bi u pravcu normalizacije ukoliko bi im Evropska unija ponudila povoljnosti svog članstva, ocjenjuje politički analitičar Miljazim Krasniqi u izjavi za Kosovo onlajn.\n“Kada bi EU primila region, rješili bi se svi problemi po automatizmu. Mnogo lakše bi se vodio dijalog, nego ovako kada ove zemlje nemaju nikakvu nadu da će postati članice Evropske unije. Glavni razlog, po mom mišljenju, ostaje nemoć Evropske unije da ima veći autoriet, snagu i volju da ove zemlje približi EU”, kaže Krasniqi.\nOn podsjeća da su Bugarska i Rumunija “preko noći” primljene u Evropsku uniju, iako nisu ispunile sve kriterijume za članstvo. Takođe, smatra, da bi Evropska unija trebalo da primjeni praksu skraćenih procedura i u slučaju zemalja Zapadnog Balkana, naročito u slučaju Srbije koja je najviše napredovala na svom evropskom putu.\n“Znamo da Bugarska i Rumunija, kada su postale članice EU, apsolutno nisu ispunile nikakve uslove, ali su zbog geopolitičkih razloga primljene. Iako Srbija ima mnogo problema, ona ima bolje parametre nego Bugarska i Rumunija kada su primljene u Evropsku uniju”, ističe Krasniqi.\nUkazuje i da bi jasnija perspektiva članstva u EU, doprinela stabilizaciji situacije na Zapadnom Balkanu.\n“Kada bi se otvorio pravi put za članstvo Srbije, Kosova i ostalih zemalja Zapadnog Balkana, mislim da bi se stvorila druga dinamika unutar ovih zemalja. S obzirom da ove zemlje znaju da neće pristupiti Evropskoj uniji, nastavljaju sa balkanskim mentalitetom i politikama koje ne vode ka dijalogu, već vode politiku permanentnih tenzija”, zaključuje Krasniqi.\nMilazim KrasniqiKosovo i Srbijanormalizacija odnosaEUčlanstvo


Prikazivanje članaka po tagu nasilje nad zenama\nProgram protiv nasilja nad ženama i devojčicama\nKancelarija UN Women u Srbiji i Evropska komisija pokrenuće sutra trogodišnji program protiv nasilja nad ženama u Srbiji, kako bi osnažile žene i devojčice žrtve nasilja i stvorile zakonodavni okvir u skladu sa međunarodnim standardima.\nCilj programa "Zaustavljanje nasilja nad ženama u zemljama Zapadnog Balkana i u Turskoj primena normi, promena svesti" je da osnaži žene i devojčice žrtve nasilja, da primenjuje zakonodavni okvir u skladu sa međunarodnim standardima o nasilju nad ženama i devojčicama, kao i da promoviše pogodne društvene norme i stavove i spreči diskriminaciju i nasilje nad ženama i devojčicama.\nTim povodom je ukazano na nove Nacionalne strategije za sprečavanje i suzbijanje nasilja, koje je iniciralo Koordinaciono telo za rodnu ravnopravnost, a podseća se i na novi Zakon o sprečavanju porodičnog nasilja, koji će početi da se primenjuje od 1. juna.\nTakođe je predstavljena studija GREVIO komiteta o dostupnosti i pristupačnosti usluga podrške ženama i devojčicama žrtvama nasilja, prema kojoj je najhitnije uvođenje nacionalne SOS linije dostupne 24 sata dnevno, zatim osnivanje centara za podršku žrtvama seksualnog nasilja i stabilno finansiranje postojećih ženskih specijalističkih organizacija.\nPovodom obeležavanja Svetskog dana borbe protiv nasilja nad ženama danas je u Narodnoj biblioteci ,,Miodrag Borisavljević” održana tribina koju je organizovao Centar za socijalni rad iz Apatin.\nTribina je pored borbe protiv nasilja nad ženama bila posvećena i izmeni Zakona o sprečavanju nasilja u porodici i izmenama Krivičnog zakonika po kojem bi bile uvedene nove hitne mere, poput udaljavanje nasilnika iz porodice i zabrane prilaska žrtvi, a takođe i disciplinska odgovornost za službenike koji ne budu postupali u skladu sa zakonom.\nOva tema je pored brojnih građana privukla i predstavnike svih ustanova u Apatinu koje se bave ovom problematikom. O iskustvima iz struke i načinu na koji se bore protiv nasilja nad ženama, govorile su rukovodilac Sigurne kuće iz Sombora Tamara Savović, stručni tim Centra za socijalni rad, psiholozi Milka Basta, Duško Bursać, pravnica Mirjana Počuča i direktor Centra Vladimir Vukosav.\nTribina predstavlja i početak manifestacije “16 dana ženskog aktivizma”, tokom koje će biti održano niz aktivnosti u čijem središtu će biti teme vezane za žene i njihova uloga u društvu.\nsreda, 09 decembar 2015 18:12\nU suzbijanju nasilja nad ženama najvažnija je prevencija\nU sklopu kampanje „16 dana aktivizma protiv nasilja nad ženama“ u Somboru je održana tribina pod nazivom „Nasilje kao fenomen društva“. Okrugli sto je organizovala Komisija za ravnopravnost polova Skupštine grada Sombora.\nU okviru panel rasprave „Bezbednost u Republici Srbiji“, prof. dr Branka Drašković, posebna savetnica za rodnu ravnopravnost potpredsednice Vlade RS Zorane Mihajlović, govorila je o strateškim dokumentima koje je država pripremila za regulisanje oblasti nasilja.\n- Država je pripremila strateški institucionalni okvir u oblasti borbe protiv nasilja nad ženama i nasilja u porodici. Pripremljen je nacrt Zakona o rodnoj ravnopravnosti, Prvi panelNacionalna strategija za sprečavanje i suzbijanje nasilja nad ženama u porodici i u partnerskim odnosima - sa\nrazrađenim akcionim planom, a sledi ono najvažnije - implementiranje na lokalnom nivou – kazala je prof. dr Drašković i navela Sombor kao grad primer dobre prakse rešavanja nasilja u porodici.\n- Posetila sam Sigurnu kuću i ona je jedinstven primer tog modela i ovo što se dešava u Somboru je za svaku pohvalu. Očekujemo da Sombor širi prijateljstvo i da se umrežava sa drugim opštinama, kako bi se primeri dobre prakse implementirali na najbolji mogući način – rekla je prof. dr Branka Drašković.\nU raspravi o bezbednosti učestvovale su i: Milana Lazić koordinatorka za ljudskupudsiiut bezbednost i rodnu ravnopravnost, Aleksandra Nikolić i Lidija Đorćević, članice nevladine organizacije „Atina“, te Tamara Savović, potpredsednica Komisije za ravnopravnost polova Skupštine grada Sombora.\nU panel raspravi „Lokalni mehanizmi u prevenciji nasilja nad ženama“ učestvovali su: Dragan Babić, javni tužilac u somborskom Osnovnom javnom tužilaštvu, Saša Dmitrašinović, načelnik Policijske uprave Sombor, Srđan Stojanović, voditelj slučaja za žrtve nasilja – Centar za socijalni rad, Jadranka Radojčić, Udruženje „Ženska alternativa“ i Nataša Terbec, predsednica Komisije za ravnopravnost polova.\n- Prevencija je najvažnija u oblasti zaštite nasilja u porodici i dobro je što se nasilje sve češće prijavljuje. Povećava se i broj presuda donetih za nasilje nad ženama. Žene na selu trpe višestruku diskriminaciju – zaključeno je na tribini.\nPrema rečima Nataše Terbec, međusektorska saradnja je ocenjena kao dobra, posebno sa somborskom Policijskom upravom.drugi panel\n- Preventivni mehanizmi, kojima bi se žrtva nasilja zaštitila od nasilnika, moraju biti vidljiviji i pristupačniji svima. Isto tako, moraju postojati mehanizmi koji će žrtvi nakon pretrpljenog nasilja omogućiti da nastavi normalan život - navela je Terbec.\nPokrenuta je i inicijativa o potpisivanju međusektorskog protokola u situacijama nasilja nad ženama.\nEKONOMSKO OSNAŽIVANjE ŽRTVE\nPrema rečima, Tamare Savović, potpredsednice Komisije za ravnopravnost polova, statistika u oblasti nasilja ukazuje na tradicionalan pristup ravnopravnosti.\n- Do kraja novembra u Srbiji su prijavljena 13.452 slučaja nasilja, a 34 žrtve su ubijene. Za žrtve nasilja posebno je značajno ekonomsko osnaživanje, jer psihološku i socijalnu podršku dobiju u okviru sigurne kuće, ali je potrebno da se ekonomski osamostale kako bi mogle izaći iz kruga nasilja – navela je Tamara Savović.\nOkrugli sto je održan 8. decembra 2105. godine.


Amerikanci troše tri puta više piva nego vode – Haber.ba\nU Sjedinjenim Američkim Državama troši se tri puta više piva nego vode, piše danas “AFP”, navodeći da prodaja ovog pića u SAD-u godišnje iznosi više od 100 milijardi dolara, dijelom zahvaljujući eksponencijalnom rastu prodaje piva na točenje.\nOko 206,7 miliona barela piva distribuisano je u Sjedinjenim Državama 2015. godine, posjlednjoj cijeloj godini za koju su dostupne zvanične cifre Kancelarije za trgovinu i porez na alkohol i duhan.\nKako navodi francuska agencija, 14 posto ukupnog iznosa distribuisanog piva u toj godini je uvezeno. Prošle godine, ukupna prodaja piva u Sjedinjenim Državama je iznosila 107,6 milijardi dolara, navode iz američkog Udruženju pivara.\nPrema podacima kompanije Nilsen, koja je mjerila prodaju piva trgovcima tokom 12 mjeseci do 25. februara 2017. godine, Amerikanci su u tom periodu potrošili 34,1 milijardu dolara na kupovinu piva u prodavnicama, javlja “Tanjug”…\nTo je gotovo tri puta više od iznosa koji su potrošili na kupovinu vode (12,5 milijardi dolara), i više nego što su potrošili na vino, dodaje se u tekstu. Među američkim pivarama, kompanija Anhojzer-Buš InBev, koja prodaje svoj brend Badvajzer pod sloganom “Kralj piva”, i dalje je vodeći proizvođač sa udjelom od 44 posto u ukupnoj prodaji.\nNjegovo pivo “Bad Lajt” suvereno drži tron najomiljenijeg među potrošačima, s obizom na to da je gotovo svako peto pivo prodato u SAD (18 posto) upravo ove marke. Pivo na točenje je u ukupnoj prodaji u 2016. godini učestvovalo sa 23,5 milijardi dolara, što je porast od 10 odsto u odnosu na prethodnu godinu, prema podacima Udruženja pivara. Na to je uticala “ekspolozija” nicanja mikro-pivara posljednjih godina, koje sada u segmentu proizvodnje piva na točenje učestvuju sa udjelom od 20,4 posto, navodi “AFP”.\nTeme:konzumacija, pivo, SAD, voda


Železara: Konfuzija ili početak rada – Semendria\nŽelezara: Konfuzija ili početak rada\n15. mart 2013. PRIVREDA – Izvor: Večernje novosti – U pogone smederevske čeličane koja se priprema za početak proizvodnje u aprilu, vratilo se oko 500 metalurga.\n“U fabrici vlada konfuzija, rude nema, i ne zna se kada će stići. Imamo informacije da je visoka peć, koja je devet meseci u „tihom hodu“ u lošem stanju, i da će bezbedan tehnološki proces njenog pokretanja biti složeniji i teži nego što se očekivalo”, kaže Željko Veselinović, predsednik sindikata „Sloga“.\n“Ruda je naručena, ali kada će stići, mi ne možemo da kažemo. Verujemo da će proizvodnja početi kako je i planirano, u prvoj polovini aprila”, kaže Mileta Gujaničić, predsednik Nezavisnog sindikata metalaca.\n« FK Smederevu preti izbacivanje iz Superlige\nHapšenja u vezi sa Železarom »


Home/Vesti, Izdvojeno/Vojvodina ugostila omladinsku reprezentaciju Bahreina\nVojvodina ugostila omladinsku reprezentaciju Bahreina\nOmladinska (U-19) reprezentacija Bahreina trenutno se nalazi na pripremama u Novom Sadu, pri čemu za održavanje svojih treninga i odigravanje prijateljskih utakmica koristi FC „Vujadin Boškov“. Ova reprezentacija se u Novom Sadu nalazi od sedmog decembra i smeštena je u hotelu „Šeraton“, gde će boraviti sve do 22. decembra, za kada joj je planiran povratak kući.\nTokom današnjeg popodneva, za predstavnike U-19 reprezentacije Bahreina je upriličen prigodan koktel u svečanoj sali FC „Vujadin Boškov“, a domaćini su bili predsednik FK Vojvodina Dragoljub Samardžić, sekretar Aleksandar Vlaškalić i upravnik Vošinog trening centra Mladen Kukić. U prisustvu direktora hotela „Šeraton“ Novaka Bojanića, oni su dočekali menadžera, selektora i doktora U-19 reprezentacije Bahreina.\nU ime FK Vojvodina, njih je pozdravio predsednik „stare dame“ Dragoljub Samardžić, koji im je poželeo prijatan boravak u Novom Sadu.\n– Želimo vam da u celosti ispunite sve planove koje ste predvideli tokom ove posete, a za sve vaše potrebe, mi vam u potpunosti stojimo na raspolaganju. Ovo je najbolji dokaz da je fudbal najveći i nama najdraži sport, jer i pored teških uslova u svetu usled korone, smogli smo snage da, bez obzira na to koliko smo udaljeni, danas ipak budemo zajedno. Pored bavljenja fudbalom, iskreno se nadamo da ćete, dok ste ovde, naći vremena i da obiđete naš lepi Novi Sad – izjavio je Samardžić, dodavši da je Bahrein mala, ali lepa zemlja, u kojoj, baš kao i u Novom Sadu, živi mnogo nacionalnih manjina.\nPredstavnici U-19 reprezentacije Bahreina su se zahvalili predsedniku FK Vojvodina na lepim rečima i gostoprimstvu, istakavši da se ovde osećaju kao kod kuće i potpuno sigurno, što im je najvažnije svaki put kada odlaze na pripreme u inostranstvo.\nOni su sa predsednikom FK Vojvodina Dragoljubom Samardžićem razmenili i prigodne poklone, te potom nastavili druženje uz koktel i razgovor o fudbalskim i drugim temama.\nMiloš Subotin2020-12-13T22:12:07+01:0013. decembra 2020.|


source.ba | Sarajka Anđela Paleksić, nova misica BiH: Ne dotiču me komentari anonimusa koji komentarišu gluposti, to su ljudi kojima je, vjerovatno, dosadno u životu\nZa Source.ba portal je govorila Sarajka Anđela Paleksić, 20-godišnja djevojka koja je izabrana za novu misicu Bosne i Hercegovine.\n"Djevojka iz Češke je prelijepa. Predstavnica Srbije, uprkos svim nedaćama koje su je zadesile na putu i ovdje, ne skida osmijeh sa lica"\nSa Anđelom smo razgovarali o Takmičenju za Miss BiH, takmičenju za Miss svijeta koje se održava u Kini početkom decembra ove godine, te smo razgovarali o pripremama za to takmičenje.\nBilo je govora o njenom životu, gdje izlazi, da li planira da se bavi ovim poslom i dalje, ili ima neki rezervni plan.\nRazgovarali smo o problemima koje je imala tokom djetinstva, te koliko joj je to dalo snage da se izbori sa svim poteškoćama i bude ono što jeste danas.\nU nastavku pogledajte cijeli razgovor sa Anđelom Paleksić, novom Miss Bosne i Hercegovine.\nTagovi: IntervjuSarajevoMiss BiHTakmicenjeBiHMiss WorldAndjela Paleksic


Mozak je najkomplikovaniji ljudski organ, ali čak i on nije podesan da obavlja efikasno više operacija u isto vreme. Zapravo, ljudski mozak je podešen da se brzo prebaci sa jedne misaone ili logičke operacije, na drugu, ali istovremeno obavljanje više radnji, zamoriće vaš mozak i dovešće vas do loših rezultata, bez obzira na vaš trud. Zato je pravo vreme da zaboravite na multitasking.\nNikada multitasking nije bio put ka uspehu, to je jedna od zabluda, zapravo, ono što vas vodi do uspešno obavljenog posla je fokus, a da biste se dobro fokusirali na ono čime se bavite, neophodno je da sve spoljašnje uticaje, koji bi mogli da vas dekoncentrišu svedete na minimum.\nNajviše stvari obavićete onog trenutka, kada svoje vreme odvojite na vreme za rad i vreme za odmor, kako biste se tokom vremena za rad fokusirali, a odmor iskoristili da razbistrite misli i obnovite energiju.\nMnoga istraživanja pokazala su da multitasking koji uključuje korišćenje tehnologije, smanjuje produktivnost u učenju, na poslu ili obavljanju bilo koje misaone radnje. Jedini način za efikasno obavljanje dnevnih obaveza jeste da sve odradite jedno za drugim uz povremene pauze koje će vam pomoći da prikupite snagu potrebnu, kako biste svoj dan uspešno priveli kraju.\nIsta istraživanja pokazala su da multitasking negativno utiče na brzinu rada mozga i koeficjent inteligencije.\nJoš jedna zabluda vezana za multitasking je ona o uštedi vremena. Zapravo, radeći dve stvari istovremeno vi ne štedite na vremenu, osim što će vam trebati više vremena da se koncentrišete na ono što radite, smanjujete kvalitet svih svojih aktivnosti, jer ni jednoj niste potpuno posvećeni.\nPročitajte i…Do produktivnog dana i motivacije, doći ćete kroz ovih 6 koraka\nPrethodni članak: Naučnik tvrdi: Odlazak na posao pre 10 ujutru je vid „moderne torture“\nSledeći članak: 4 napitka koja bi trebalo piti pred spavanje


Dvije preventivne aktivnosti u saobraćaju\nHome / Srebrenica•Bratunac / Dešavanja / Dvije preventivne aktivnosti u saobraćaju\nAuto-moto savez Republike Srpke i auto moto društava, u saradnji sa Ministarstvom saobraćaja i veza RS i u periodu od juna do 30. septembra sprovodiće preventivne aktivnosti pod nazivom “Retro je in!” Vozi naprijed, pogledaj nazad!“ i „Zvoni da te vide” Neka blista biciklista!“\nU toku 2019. godini u saobraćajnim nezgodama na putevima u Republici Srpskoj smrtno je stradalo 8 vozača motocikla i mopeda, kao i 5 vozača bicikla. Teške tjelesne povrede zadobilo je 74 vozača motocikla i mopeda i 31 vozač bicikla, 29 odraslih i 2 djece.\nCilj provođenja preventivne aktivnosti “Retro je in!” Vozi naprijed, pogledaj nazad!“ jeste povećanje bezbjednosti vozača motocikla i mopeda u saobraćaju, odnosno smanjenje broja poginulih i teško povrijeđenih motociklista i mopedista, kao i lica koja se prevoze sa njima, u saobraćajnim nezgodama na putevima Republike Srpske.\nKampanjom će se pokušati uticati na promjenu negativnih stavova i ponašanja kod vozača motocikla i mopeda, kao i kod ostalih vozača motornih vozila, a podržavaće se ponašanje u skladu sa pravilima saobraćaja.\nU toku trajanja kampanje vozači motocikla i mopeda podsjećaće se na značaj upotrebe zaštitnih kaciga i druge zaštitne opreme, poštivanja saobraćajnih propisa, kao i najčešće greške koje mogu dovesti do rizičnih situacija i saobraćajnih nezgoda. Takođe, u toku trajanja kampanje i vozačima ostalih motornih vozila skrenuće se pažnja na potrebu povećane opreznosti prema ovim kategorijama učesnika u saobraćaju.\nProvođenje preventivne aktivnosti “Zvoni da te vide!” Neka blista biciklista!“ ima prvenstveno za cilj skretanje pažnje javnosti na stepen ugroženosti biciklista u saobraćaju i posljedice saobraćajnih nezgoda u kojima učestvuju biciklisti. Kampanjom će se vozačima motornih vozila skrenuti pažnja na bicikliste i njihovu ranjivost u saobraćaju, a biciklistima ukazati na opasnosti kojima su izloženi i obaveze koje moraju da ispune dok koriste bicikl (nošenje retroreflektujućeg prsluka, svjetla na prednjoj i zadnjoj strani bicikla, itd).\nAktivnosti se mogu zajednički provoditi sa udruženjima biciklista i motociklista, lokalnim zajednicama, policijskim stanicama, te prilikom svake pogodne manifestacije kao što je obilježavanje dana gradova/opština, biciklijade, okupljanja motociklista i slično, navodi se u saopštenju.


Turistička organizacija opštine Lajkovac - Ulica otvorenog srca pulsira zabavom i lepim raspoloženjem\nUlica otvorenog srca pulsira zabavom i lepim raspoloženjem\nPosetioce je oduševilo i prisustvo odbojkašica „Železničara“ koje su deci delile balone. Ove zime Lajkovac prvi put ima prazničnu dekorativnu rasvetu i klizalište, tako da predsednik opštine Andrija Živković, koji je sa porodicom došao u Ulicu otvorenog srca, nije krio zadovoljstvo:\n-Odlučili smo se ove godine za drugačiji koncept gradske proslave Nove godine i Božića. Neće biti koncerta ni za Srpsku novu godinu, smatrali smo da se treba okrenuti mladima tako da smo organizovali četvorodnevnu Ulicu otvorenog srca. Ceo ambijent upotpunjuje prvi sneg ove sezone, koji je baš danas pao, novogodišnja rasveta koju je Opština Lajkovac kupila krajem godine i prvi put postavila u našem gradu, kao i klizalište koje takođe prvi put imamo u našoj varoši. Nadam se da su Lajkovčani zadovoljni novogodišnjim ambijentom, ako nešto ne bude dobro sledeće godine ćemo organizovati još bolje, atraktivnije i sa bogatijim sadržajima. Lično ću se truditi da se manifestacija održi i bude još masovnija. Kada su u pitanju gradske manifestacije, planiramo da ovog leta „Dane Lajkovca“ premestimo na Kolubaru, kako bismo posetiocima približili našu reku i sugrađane uputili da letnje mesece što više provode pored Kolubare. To treba da bude tradicionalna manifestacija po kojoj će Lajkovac biti prepoznatljiv u Kolubarskom okrugu i privući ljude iz okolnih gradova, poput Lazarevca i Obrenovca. Znači, treba da ponudimo sadržaje po kojima ćemo se izdvajati, kao što su ovih dana Ulica otvorenog srca i klizalište. Želim da se zahvalim društveno odgovornim firmama kao što je „Iva agrar“, koja je već poznata po ulaganju u sport, a koja je značajnu podršku dala i organizaciji ove manifestacije. Ovim gestom pokazali su koliko su velika firma i koliko brinu o svim sferama života u Lajkovcu – zaključio je predsednik Živković.\nSnežana Radojević, koordinator Ulice otvorenog srca u ime Kulturnog centra „Hadži Ruvim“, izjavila je:\n-Osim Kulturnog centra, Turističke organizacije i kompanije „Iva agrar“, u organizaciji Ulice otvorenog srca učestvuju OŠ „Mile Dubljević“ i Predškolska ustanova „Leptirić“. Kompanija „Iva agrar“ se odrekla kupovine luksuznih novogodišnjih poklona i ta sredstva preusmerila u ovu manifestaciju. Klovnovi i mađioničari su već tu, otvoren je bazar domaćih proizvoda. Narednih dana imamo dečje predstave, klovnove, žonglere, Deda Mraza i koncert Leontine sa zvezdicama. Sve ovo radimo kako bismo najmlađim sugrađanima ulepšali novogodišnje i božićne praznike i mini raspust.\nU sredu popodne program otvaraju klovnovi i predstava „Novogodišnja bajka“, sledi maskenbal i na kraju večeri „Avanture Mileta i Guleta“. U četvrtak, uz stalno prisutne klovnove i Deda Mraza, biće odigrane predstave „Pasuljko“ i „Princ žaba“, da bi u 19 sati počeo koncert „Leontine sa zvezdicama“. Sve do petka, Badnjeg dana, u pešačkoj zoni biće postavljeni raznovrsni prodajni štandovi na kojima najviše ima Božićne dekoracije, predmeta urađenih dekupažom, domaćih proizvoda od meda i voća i slično. Turistička organizacija Opštine Lajkovac 3. i 4. januara angažovaće ,"Mali Monmartr", umetničku radionicu pod vođstvom Mila Jakovljevića, sa slikarkama iz Beograda, koju prati i izložba na otvorenom. Nastupaju ulični svirači gitaristi "Bogdan i Buca". „Haos Animatori“, gutači vatre i led šou biće organizovani 4. januara. Štand sa dekupažom i medenjacima na novogodišnju temu predviđen je za 3. i 4. januar. Profesor Petar Gojković, klarinetista iz Pariza, 4. i 5. januara nastupa sa francuskom, evropskom i srpskom muzikom. Direktor Milutin Ranković kaže da je već prvo veče Turistička organizacija upotpunila atmosferu svirkom „Buce i unuka“ ispred svojih prostorija, kojima se pridružilo još par muzičara, tako da je Ulica otvorenog srca i takvom neposrednošću opravdala svoj naziv.\nPoznata lajkovačka kompanija „Iva agrar“, sponzor superligaša Ženskog odbojkaškog kluba „Železničar“, svojom donacijom doprinela je da Ulica otvorenog srca bude sadržajnija. O tome komercijalno-finansijski direktor Radiša Mitrović kaže:\n-Odlučili smo da ove godine sponzorišemo manifestaciju Ulica otvorenog srca odričući se nabavke skupih poklona za naše poslovne partnere jer smatramo da je veći poklon prirediti radost mališanima: obezbediti im balone, slatkiše, predstavu... „Iva agrar“ će i ubuduće podržavati ovakve manifestacije.\nPosebnu atrakciju predstavljale su odbojkašice, koje su širile dobro raspoloženje i delile balone deci. U izjavi za medije i naš sajt Nevena Veljković, kapiten ŽOK Železničar, rekla je:\n-Nama odbojkašicama je mnogo drago što su odbojkaški klub i „Iva agrar“ stali iza ove manifestacije, drago nam je što smo došli ovde da sve to podržimo, promovišemo manifestaciju, podelimo balone deci. Pozivam sve Lajkovčane i ljude iz okoline da dođu ovde i vide kako je lepo, zabavno i kako je ovo sjajno za mališane.\nPlanirano je da klizalište, koje je smešteno pored starog mlina u centru grada, bude na raspolaganju Lajkovčanima sve do početka marta, ako vreme bude dovoljno hladno. Klizalište je otvoreno svakog dana od 10 sati do 22 sata, a večeras će proraditi i kafić u kojem se mogu ugrejati i okrepiti i roditelji i deca. Praznični ambijent u Lajkovcu obogaćuje dekorativna rasveta u glavnoj ulici i šetališnim zonama, kao i jelka ispred Gradske kuće. Sve to zajedno doprinosi da se naši sugrađani svečanije i prijatnije osećaju, a s obzirom da je naša varoš prolazna na putu ka Ibarskoj magistrali, značajno doprinosi boljem imidžu Lajkovca.


Haag /U srijedu pravomoćna presuda protiv Šešelja, on kaže da ga to ne zanima / Radio Sarajevo\nFOTO: AA/Vojislav Šešelj\nHaag / U srijedu pravomoćna presuda protiv Šešelja, on kaže da ga to ne zanima\n09. 04. 2018. u 08:18:00 Radiosarajevo.ba\nMehanizam za međunarodne kaznene sudove (MICT), u srijedu popodne izreći će pravomoćnu presudu vođi srpskih radikala Vojislavu Šešelju koji je u prvom stepenu prije dvije godine iznenađujuće oslobođen optužbe za ratne zločine.\nHaško je tužilaštvo zatražilo poništenje oslobađajuće presude zbog krupnih propusta prvostepenog vijeća Međunarodnog kaznenog suda za bivšu Jugoslaviju (ICTY).\nOno je, prema žalbi tužitelja, uprkos obilju dokaza u presudi donijelo "zapanjujući zaključak" da nije bilo sistemskog i raširenog napada na nesrpsko stanovništvo u Hrvatskoj i BiH, ni udruženog zločinačkog pothvata kao niti Šešeljeve odgovornosti za progon, ubistva i druge ratne zločine u Hrvatskoj i BiH i protiv vojvođanskih Hrvata.\nRaspravno vijeće je većinom glasova zaključilo i da nije bilo udruženog zločinačkog poduhvata na čelu s Miloševićem jer je cilj dogovora srpskih dužnosnika bio obrana Srba i očuvanje Jugoslavije, a ne počinjenje zločina, prenosi Hina.\n"Ključna pitanja u predmetu nisu presuđena na pravilan način. Zapanjujući je zaključak presude da tužitelji nisu dokazali sistemski i rasprostranjeni napad na civilno stanovništvo u Hrvatskoj i BiH. Žrtve i svjedoci imaju pravo čuti objašnjenje kako ovo raspravno vijeće može doći do toga zaključka", kazao je tužitelj Mathias Marcussen na žalbenoj raspravi u decembru prošle godine u Haagu.\nTagovi: Hag Vojislav Šešelj presuda ratni zločinci optužnica\nBeograd / Sukob Šešelja sa Majkom Srebrenice: Ne mogu ti vratiti sina, nije bilo genocida\nSrbija / Šešelj: SAD želi "okupirati" Brčko kako bi pocijepali RS i utopili je u BiH\n11. april / Šešelj: Ne idem u Hag na izricanje presude, nisam ni dobio poziv


Velika rasprodaja na Amazonu – East Post\nPre početka rasporodaje koja se očekuje tokom Ramadana širom UAE, Amazon je pokrenuo trodnevnu mega prodajnu kampanju. Akcija za sve korisnike ove e-prodavnice počinje danas, dok je za prajm članove započela 12 časova ranije. Širok spektar kategorija koje pokriva ova kampanja pod sloganom “Rasprodaja, sve za vas” pokušava da dopre do što većeg broja kupaca u Emiratima.\nTehnika, sportska oprema, nameštaj, odeća i obuća, kućna hemija i aparati, parfemi i kozmetika, knjige, igračke samo su neke od kategorija koje su na popustu.\nNudeći privlačne “munjevite” ponude do čak 70 odsto gde se određeni proizvodi, na određeno vreme i u ograničenim količinama mogu pazariti, multinacionalna kompanija još jednom pokušava da iskustvo kupovine na internetu pretvori u uzbudljivo i zabavno potrošačko iskustvo. Za one koji vole onlajn kupovinu, ovo je zapravo dobra prilika da se omiljeni proizvodi nabave po sniženim cenama.\nPored besplatne dostave istog ili narednog dana, u zavisnosti od emirata iz kojeg se poručuje, za sve koji su registrovani kao Amazon Prajm članovi, korisnici koji svoju onlajn kupovinu obavljaju karticama banke First Abu Dhabi, imaju prava da prilikom kupovine ostvare i dodatnih 15 odsto popusta (ali najviše do 75 dirhama) na odabrane proizvode.\nTagged as: amazon, popusti, rasprodaja, UAE


Reprezentativac Bosne pred dolaskom u Partizan! (VIDEO)\nPočetna stranicaFK PartizanReprezentativac Bosne pred dolaskom u Partizan! (VIDEO)\nNajbolji fudbaler BiH i A reprezentativac te zemlje iz redova Željezničara, izbor crno-belih, ali samo pod uslovom da Bambi napusti klub.\nVelika reorganizacija tima Partizana, najavljena još pre izvesnog vremena od strane sportskog sektora kluba ne prestaje! Posle Nemanje Nikolića i Rikarda Gomeša, koji će u narednoj sezoni predvoditi napad, crno-beli uveliko razmišljaju i pregovaraju i sa igračima na krilnim pozicijama.\nTelegraf.rs saznaje da je klub iz Humske u poodmakloj fazi razgovora sa Goranom Zakarićem (25), A reprezentativcem Bosne i Hercegovine, odnosno fudbalerom sarajevskog Željezničara! Zakarić je projektovan kao fudbaler koji će biti angažovan u slučaju sa klub napusti, a nije daleko od toga, Zoran Bambi Tošić, za koga postoji interesovanje i Turske, ali i sa Dalekog istoka.\nRadi se o fudbaleru koji se bolje se služi levom nogom, odlikuju ga brzina, dobra igra jedan na jedan, smisao za asistenciju, izgrađen i precizan šut. To mu je uostalom donelo veoma dobru statistiku tokom protekle sezone.\nZakarić je ove sezone prograšen za najboljeg igrača Bosne i Hercegovine, u izboru trenera i kapitena, pošto je u redovima Željezničara bio apsolutno dominantan. Odigrao je 42 utakmice za sarajevski klub, postigao 18 golova i upisao 11 asistencija, a i veoma značajno doprineo u osvajanju Kupa BiH. Fudbalom je počeo da se bavi u mlađim selekcijama Kozare, ali je prvi profesionalni ugovor dobio u timu Širokog Brijega.\nPosle samo godinu dana, kao 18-godišnjaka, zapazio ga je Zdravko Mamić i odveo u Dinamo iz Zagreba. Ipak, u žestokoj konkurenciji na “Maksimiru”, koji je konstantno bio prvak Hrvatske i učesnik evropskih takmičenja, nije dobio željenu minutažu, pa je tražio da ide na pozajmice. U dva navrata se vraćao u Široki Brijeg, branio boje filijale “modrih” Lokomotive iz Zagreba, Zrinjskog, sa kojim je osvojio titulu u BiH, i Salven Belupa, da bi u januaru 2017. napokon stigao u Željezničar i odigrao najbolju sezonu u karijeri.\nKao nagrada je usledio poziv selektora BiH - Roberta Prosinečkog, koji je Zakarića prvo uvrstio na spisak A reprezentacije za prijateljske mečeve protiv SAD i Meksika. Zatim i u duelima sa Bugarskom i Senegalom, a bio je deo nacionalnog tima i smiraju sezone, u nedavnim kontrolnim mečevima sa Crnom Gorom i Južnom Korejom. Inače, za nacionalni tim bivše jugoslovenske republike je debitovao još 2014. godine, a bio je član i mlađih selekcija Bosne i Hercegovine.\nDolazak Zakarića je, rekosmo već, delimično uslovljen odlaskom Zorana Tošića. Jer, Partizan je kao prioritet označio angažovanje novih napadača, što je brzo i realizovano dolaskom Nikolića i Gomeša, a novo povlačenje poteza u dobroj meri zavisi od odlazaka igrača iz postojećeg kadra. Kako ne bi došlo do bespotrebnog nagomilavanja fudbalera, crno-beli već ugovaraju nova pojačanja, kakvo je i Goran Zakarić, ali i strpljivo čekaju transfere pomenutog Tošića, Marka Jankovića i još nekolicine igrača, koji se takođe već uveliko kuvaju.


ISO 50001 Vrbas Eneplus\nSvrha ovog međunarodnog standarda je da omogući organizacijama da uspostave sisteme i procese koji su potrebni da se pobolјša energetska performansa, obuhvatajući energetsku efikasnost, korišćenje i potrošnju energije. Namena ovog standarda je da dovede do smanjenja emisija gasova sa efektom staklene bašte i drugih uticaja na životnu sredinu i troškova za energiju putem sistematskog menadžmenta energijom. Ovaj međunarodni standard može da se primeni na sve tipove i veličine organizacija, bez obzira na geografske, kulturne ili društvene uslove. Uspešna primena zavisi od opredelјenosti svih nivoa i funkcija organizacije, a posebno od najvišeg rukovodstva.\nKoristi od ISO 50001\nKompanije sa sistemom energetskog menadžmenta u skladu sa ISO 50001 standardom otvaraju sebi nove poslovne mogućnosti. U svetu je sve više globalnih kompanija koje žele da posluje sa partnerima koji imaju uveden standard ISO 50001.\nISO 50001 pokreće proceduralne i tehnološke promene koje mogu da redukuju ukupne troškove proizvodnje, a zahtev za konstantim poboljšanjem energetskih performansi dovodi do smanjenja potrošnje energije i povećanja energetske efikasnosti.\nDirektne koristi implementacije efikasnog EnMS obuhvataju:\nUštedu na troškovima energije\nMaksimalno korišćenje energetskih izvora i sredstava\nPovećanje energetskih performansi\nPomaže da se usaglasi potrošnja energije sa zakonskim odredbama\nKredibilitet u svetskim okvirima o potrebi racionalnog upravljanja energijom.\nMože da se koristi od malih do velikih organizacija kroz različite komercijalne, industrijske i javne sektore.\nPrevođenje energetskog menadžmenta u poslovnu praksu\nSmanjenje troškova vezanih za očuvanje životne sredine\nPraćenje parametara preko konzistentne Paniraj - Uradi - Proveri - Izvesti metode\nNematerijalne prednosti EnMS uključuju:\nPoboljšanje korporativnog imidža među regulatorim telima, klijentima i javnosti\nDokaz o društvenoj odgovornosti\nPoboljšanje morala zaposlenih\nUvođenje standarda ISO 50001 je imperativ za sve kompanije koje žele da poboljšaju i učvrste svoju tržišnu poziciju u odnosu na konkurenciju.\nEneplus pruža konsultantske usluge u procesu implementacije sistema energetskog menadžmenta. Naše praktično iskustvo, učešće u komisijama za pripremu standarda, poznavanje procedura, potrebnih dokumenata i dostupnih tehnologija će značajno olakšati uvođenje standarda ISO 50001 u Vašoj organizaciji.


Ljubavna karantinska priča, terorizam i trgovina robljem - Titlovi.com\nLjubavna karantinska priča, terorizam i trgovina robljem\nPrethodne nedelje najgledaniji filmovi u Kini bila su dva domaća - ljubavni Embrace Again i akcioni G fung bou.\nPrvi film je priča u kojoj su glavni protagonisti obični ljudi iz Wuhana, za vreme karantina usled COVID-19, tokom prva tri meseca 2020. godine.\nZaradio je 120,1 milion dolara za deset dana prikazivanja.\nDrugi film po gledanosti jeste akcioni G fung bou, s zarađenih 80,4 miliona dolara za deset dana prikazivanja.\nPolicija istražuje teroristički napad koji je izvršen u Hong Kongu tokom simpozijuma Nezavisne komisije protiv korupcije. Detektiv koji je zadužen za istragu otkriva da je sve povezano s trgovinom roblja u Tajlandu...\nA David Lam ne odustaje od akcijasenja na ozbiljne teme (i pre dok je rezirao, i pisao po neki scenario) kao i od Z,S,L,P, i sad G Fung bou, mada i nasi bivsi politicari i "biznismeni " bili su u aferama sa prijateljima iz Hong Konga slicnim koje provlace Lamovi scenaristi.\nVerovatno ce ovo sa pandemijom da ima sve veci uticaj i u kinematografiji, pa ce prvo od poceti verovatno od drama, preko kiminalistickih, akcija pa do zombija, kao da nismo skoro prosli zatvaranje i policijski cas, i culi mnostvo iskustava od bliskih osoba, potresnih scena od Brazila do Indije, ili nama susedne Italije, Bergama, itd.